“Bakı Marafonu – 2017”nin qalibləri müəyyənləşdi – YENİLƏNİB + FOTO – Mediaktiv.az\nHome / Digər / “Bakı Marafonu – 2017”nin qalibləri müəyyənləşdi – YENİLƏNİB + FOTO\n30 Aprel 2017\tDigər, İdman, Yurddan\nMediaktiv.az Oxu.Az-a istinadən xəbər verir ki, mükafatlandırma mərasimi Bakı Olimpiya Stadionunda keçirilib. Kişi və qadın kateqoriyalarının hər birində ilk yerin sahibi 3 min, ikinci yeri tutan 2 min, üçüncü yerə çıxan isə min manat məbləğində mükafat və hədiyyələrlə, eləcə də medal və sertifikatlarla təltif ediliblər.\nHəmçinin kişi və qadın kateqoriyasının hər biri üzrə dördüncü, beşinci yerləri tutan şəxslərə Avropa daxilində istədikləri ölkəyə ikinəfərlik səyahət bileti hədiyyə olunub. Altıncı, yeddinci və səkkizinci yerlərin sahiblərinə “Bakı Marafonu-2017”nin sponsorları tərəfindən müxtəlif hədiyyələr, doqquzuncu və onuncu yerləri tutanlara isə hədiyyə kuponları verilib.\nOxu.Az xəbər verir ki, marafonda kişilər arasında birinci yerə 30 yaşlı Türkiyə vətəndaşı Veysi Aslan çıxıb.\nİkinci yerə Türkiyə vətəndaşı Üzeyir Söyləməz, üçüncü yerə Rusiya vətəndaşı Vladimir Demyanov çıxıblar.\nQadınlar arasında ilk yeri də Türkiyə vətəndaşı Yayla Kiriçtli tutub. İkinci yerdə Ukrayna vətəndaşı Valentina Poltovska, üçüncü yerdə isə İran vətəndaşı Persina Arap qərarlaşıb.\nOxu.Az xəbər verir ki, marafonda Heydər Əliyev Fondunun vitse-prezidenti Leyla Əliyeva və Arzu Əliyeva da iştirak edirlər.\nSaat 10:00-da start götürən marafonun məsafəsi 21 kilometrdir. Bakı Olimpiya Stadionunda başa çatacaq marafonun iştirakçıları atletlər, siyasətçilər, tanınmış şəxslər, incəsənət adamları, ictimaiyyət nümayəndələri və tələbələrdir.\nTagBakı Marafonu 2017 Heydər Əliyev Fondu hədiyyə imkan Küləyə qalib gəl mükafat sponsor\nƏvvəlki Neymar bombası – 200 milyonluq transfer\nSonrakı Rövşən Lənkəranski haqda film çəkiləcək\nUEFA Avropa Liqasının qrup mərhələsinin IV tur oyunlarından sonra həftənin ən yaxşı futbolçusu adına namizədlər …


ABŞ İtaliyanı TAP-ın tikintisini davam etdirməyə çağırır – Xalq.Az\nABŞ İtaliyanı Trans-Adriatik Boru Kəməri (Trans-Adriatic Pipeline, TAP) layihəsinin tikintisini davam etdirməyə çağırır, çünki bu kəmər Xəzər dənizindən Avropaya qaz nəqlində vacib rol oynayır.\nFinans.az-ın məlumatına görə, bunu İtaliyanın “La Stampa” nəşrinə ABŞ Dövlət Departamentin nümayəndəsi bildirib.\nOnun sözlərinə görə, enerji təhlükəsizliyi ABŞ və Avropa üçün əsas strateji əhəmiyyət daşıyır: “Bu zəmanət bizim Avropa müttəfiqlərin və tərəfdaşların milli təhlükəsizliyi və bununla da birgə qlobal çağırışlara cavab verməsi üçün fundamental xarakter daşıyır”.\nDövlət Departamentindən bildiriblər ki, ABŞ ümumi dəyəri 40 mlrd. dollar olan Cənub Qaz Dəhlizi (CQD) layihəsinə birbaşa yatırım etməsə də, Xəzərdən ilk qazı Avropaya çatdıracaq layihəyə qətiyyətlə dəstək verir.\n“Cənub Qaz Dəhlizi uğurla icra olunur. CQD-nin son hissəsi olan TAP-ın tikintisində gecikmələr olub, amma biz bilirik ki, indi TAP lazım olan bütün icazələrə malikdir. Ona görə biz italyanları boru kəmərinin tikintisini davam etdirməyə çağırırıq, çünki bu, Xəzər dənizindən Avropaya qaz nəqlinin əsas dəhlizidir”, – deyə Dövlət Departamentin nümayəndəsi bildirib.\nQəzet bildirir ki, TAP-ın icrası dayanacağı halda rəsmi Romanın ödəyəcəyi zərərin miqdarı 43-70 mlrd. dollar təşkil edə bilər.\nÖncəki xəbər Azərbaycan hərbçiləri Belarusa getdi\nSonraki xəbər Lalədə sinəsin açdı-Fotolar


"Dövlət öz işini görür, biz də dəstək olmalıyıq" - Ramin Əhmədov | Missiya.az\n19:06 06.04.2020 | Baxış sayı: 8320\n“Dünya indi həm iqtisadi, həm də mənəvi təzyiqlər altındadır. Azərbaycan da dünyanın pir parçasıdır və bu baxımdan “COVİD-19”-un yaratdığı təlatümlərin ölkəmizə də təsir göstərməsini təbii qarşlamalıyıq. İndi bizim vəzifəmiz dövlətin həmrəylik çağırışlarına səs vermək, hökumətin müəyyən etdiyi qaydalara ciddi şəkildə əməl etməklə Azərbaycanın bu bəlanı az itki ilə adlamasını təmin etməkdir. Eyni zamanda, belə bir vəziyyətdə insanlar bir-birinə əl tutmalı, yardımlaşmalıdır. Dövlətimizin koronavirusla bağlı həyata keçirdiyi yardım proqramlarına biz də dəstək olmalıyıq. Cənab Prezident İlham Əliyevin və Birinci vitse-prezident Mehriban Əliyevanın ətrafında daha sıx birləşməliyik və onların çağırışlarına səs verməliyik”.\nMissiya.Az xəbər verir ki, bu sözləri YAP Nizami rayon Təşkilatının sədr müavini Ramin Əhmədov onun təşkilatçılığı ilə Missiya.Az saytının həyata keçirdiyi yardım aksiyası barədə danışarkən deyib.\nYAP rəsmisi qeyd edib ki, aksiya ölkə başçısı İlham Əliyevin çağırışlarından irəli gələrək təşkil olunub. “Əlbəttə ki, insanların yardıma ehtiyacı olduğu vaxtda onların köməyinə ilk növbədə dövlətimiz çatır. Bu gün koronavirusla mübarizə aparan ölkələr arasında Azərbaycan həyata keçirdiyi genişmiqyaslı tədbirlərlə diqqət çəkir, nümunələr yaradır. Ayrılan vəsaitlərin miqdarı da dediklərimizin sübutudur. Koronavirusun yaratdığı iqtisadi çətinlikləri də dövlət öz üzərinə götürüb. Amma belə vəziyyətlərdə hər bir imkanı olan Azərbaycan vətəndaşı da insanlara yardım etməli, onların problemlərinin həllinə çalışmalıdır. Missiya.Az saytı da aksiyanı bu niyyətlə keçirir. Bu günlərdə vətəndaşlarımızın yardıma, xüsusi qayğıya çox ehtiyacı var. Biz ahıl, tənha insanların, aztəminatlı ailələrin problemlərinin həllində dövlətimizə yaxından kömək etməyi ən ümdə missiyamız hesab edirik”.


Meizu 17'nin bəzi xüsusiyyətləri AnTuTu | da təsdiq edilmişdir Androidsis\nMeizu-nun növbəti flaqmanı bu il ən yaxşı yüksək performanslı smartfonlardan biri kimi qısa müddətdə bazara çıxmağa hazırlaşır.\nHaqqında danışırıq Meizu 17Keçmişlərdə yer və diqqət ayırdığımız və indi ən populyar və etibarlı göstəricilərdən biri olan AnTuTu verilənlər bazasına, bir çox xüsusiyyətləri və əsas texniki xüsusiyyətləri ilə birlikdə hər şeydən əvvəl sızdığımız yüksək səviyyəli bir mobil telefon. gələn 17 aprel buraxıldı.\nAnTuTu Meizu 17 haqqında nə deyir?\nYeni başlayanlar üçün, smartfon "m2081" kod adı altında bir terminal olaraq test platformasında təqdim edildi. İcma tərəfindən Meizu 17 olaraq təyin edilmişdir turkMeizu 16-nın varisinin keyfiyyətləri ilə üst-üstə düşən yüksək performanslı bir cihaz olduğu üçün bu şəkildə qoyulur.\nAnTuTu bunu təsdiqləyir flaqman 8 GB LPDDR4X RAM və 128 GB daxili yaddaş sahəsinə sahib olacaq. Əlbətdə ki, müvafiq olaraq 10-12GB və 256GB-da bağlanacaq digər RAM və ROM versiyaları olardı. Bundan əlavə, Qualcomm'un günümüzdəki ən güclü çipseti olan Snapdragon 865, sızıntının verildiyi siyahıda da görülür.\nBu 8 + 128 GB olacaq baza modeli, əvvəlki sızıntının qeyd etdiyi kimi, yuxarıda göstərilən LPDDR4X RAM ilə təklif ediləcək yeganə model olacaqdır. Buna əlavə olaraq, ROM UFS 3.0 olacaqdır.\nMeizu 17 AnTuTu'da sızdı\nDigər tərəfdən, deyilir Meizu 17, 6.5 Hz yeniləmə dərəcəsi və 90 x 2,340 tipik FullHD + çözünürlüğe sahib 1,080 düymlük AMOLED ekrana sahib olacaqdır. Qualcomm-un SD865-inə sahib olduğundan, 5G şəbəkələri üçün dəstəklə gəldiyini əsas gətirir.\nBu telefonun gətirəcəyi əsas kamera 1 MP Samsung GW64 sensorudur. 8 MP ultra geniş açılı lens, 5 MP telefoto kamera və 2 MP dərinlik sensoru da mövcuddur; hamısı üfüqi dörd modul etmək. Selfie kamera parametrləri hələ açıqlanmayıb.\nMəqaləyə tam yol: Androidsis » xəbər » AnTuTu, Meizu 17-nin buraxılmasını gözləmir və bir neçə xüsusiyyətini ortaya qoyur\nKatlanabilir Galaxy Fold 2, 256 GB qənaətcil bir versiyaya sahib olacaq\nCoin Master üçün gündəlik pulsuz sikkələr və fırlatmalar necə əldə edilir


Milli Məclisin sədri Sahibə Qafarovanın parlamentin 11 oktyabr tarixli iclasında çıxışı » Atributinfo.az\nMilli Məclisin sədri Sahibə Qafarovanın parlamentin 11 oktyabr tarixli iclasında çıxışı\nParlamentin 11 oktyabr tarixli iclasında spiker Sahibə Qafarova çıxış edərək Milli Məclisin nümayəndə heyətinin Slovakiya Respublikasına oktyabrın 7-dən 9-dək davam etmiş rəsmi səfəri barədə qısa məlumat verib.\nParlamentin sədri xatırladıb ki, Slovakiya Mərkəzi Avropada yerləşən bir dövlətidir. Əhalisi 6 milyon nəfərə yaxın, ərazisi təqribən 49 min kvadrat-kilometrdir. Dinamik inkişaf edən iqtisadiyyata malik sənaye ölkəsidir.\nSahibə Qafarova deyib ki, bu səfər, ümumiyyətlə, Milli Məclisin Sədrinin Slovakiyaya ilk rəsmi səfəri idi. Spiker qeyd edib ki, o, Slovakiyanın paytaxtı Bratislavada ölkənin Baş naziri cənab Eduard Heger ilə görüşüb. Daha sonra sədr və nümayəndə heyətimiz parlamentin – Milli Şuranın Sədri cənab Boris Kollar ilə, dostluq qrupu ilə və xarici işlər naziri cənab İvan Korçok ilə görüşüb danışıqlar aparıblar. Milli Məclisin sədri və cənab Kollar Skovakiya mətbuatı üçün birgə brifinq də keçiriblər.\nSədr diqqətə çatdırıb ki, Skovakiyada söhbətlər zamanı o, Azərbaycanın Avropa İttifaqının üzvü olan dövlətlər ilə əməkdaşlığın genişləndirilməsinə böyük əhəmiyyət verdiyini bildirib. Azərbaycanın enerji siyasəti, Avropanın enerji təhlükəsizliyi məsələlərində ölkəmizin oynadığı rol haqqında danışıb.\nSahibə Qafarova 44 günlük Vətən müharibəsində böyük qələbə haqqında məlumat verdiyini söyləyib. Qeyd edib ki, Azərbaycan 30 ildən bəri Ermənistanın işğal altında saxladığı torpaqlarını azad edərək, həm tarixi ədalətin, həm də ərazi bütövlüyünün bərpasına nail olmuşdur. Hazırda işğaldan azad edilmiş ərazilərdə genişmiqyaslı quruculuq və bərpa işləri həyata keçirilir.\nSədr həmsöhbətlərinin nəzərinə çatdırıb ki, Azərbaycan Prezidenti cənab İlham Əliyevin bu ilin iyul ayında imzaladığı Fərmanla ölkəmizin iqtisadi rayonlarının yeni bölgüsü müəyyənləşdirilmiş, 2 yeni rayon – Qarabağ və Şərqi Zəngəzur iqtisadi rayonları yaradılmışdır.\nO, görüşlərdə Ermənistanın təxribatları barədə də məlumat verildiyini deyib. Bildirib ki, Ermənistan işğaldan azad olunmuş ərazilərə terrorçu qruplar göndərir, 2020-ci il 10 noyabr tarixli üçtərəfli bəyanatın imzalanmasından sonra tutulmuş terrorçuları hərbi əsirlər kimi qələmə verir, minalanmış ərazilərin xəritələrini təqdim etməkdən boyun qaçırır. Ermənistan tərəfindən basdırılmış minaların partlaması nəticəsində bu günədək 150 nəfər mülki vətəndaş və hərbçimiz həlak olmuş və ya ağır yaralanmışdır.\nBu isə bir daha onu göstərir ki, Ermənistan həmişə olduğu kimi, beynəlxalq humanitar hüququ kobudcasına pozmaqda davam edir.\nSahibə Qafarova deyib ki, o, bununla əlaqədar olaraq, ötən ilin noyabrında Slovakiya parlamentində qəbul edilmiş Ermənistan–Azərbaycan münaqişəsi ilə bağlı qətnamənin və 2021-ci ildə aprelin 1-də qəbul edilmiş "Dağlıq Qarabağ haqqında" qərarın təəssüf doğurduğunu və qəbuledilməz olduğunu bildirib.\nGələn il Azərbaycanda Xocalı soyqırımının 30-cu ildönümünün qeyd ediləcəyini nəzərə çatdırıb. Xatırladıb ki, bir sıra ölkələrin parlamentləri və bəzi beynəlxalq təşkilatlar insanlığa qarşı törədilmiş bu qətliama dair müvafiq qərarlar qəbul etmişlər. Sədr ümidvar olduğumu bildirib ki, Slovakiya parlamenti də Xocalı soyqırımının tanınması prosesinə başlayacaqdır.\nSpiker öz nitqində söhbətlər zamanı iki ölkə arasında iqtisadi münasibətlərin daha da genişləndirilməsi, ticarət dövriyyəsinin artması üçün müvafiq tədbirlərin görülməsi, "COVID-19" pandemiyasına qarşı mübarizədə atılan addımlar, post-pandemiya dövründə əməkdaşlığın daha da dərinləşdirilməsi və qarşılıqlı maraq doğuran digər məsələlər ətrafında geniş fikir mübadiləsinin aparıldığını deyib.\nÇıxışının sonunda Milli Məclisin sədri Sahibə Qafarova Slovakiyaya rəsmi səfərin uğurla keçdiyini söyləyib və bununla əlaqədar olaraq, səfərdə onunla birlikdə olmuş və danışıqlarda fəal iştirak etmiş həmkarlarına təşəkkürünü bildirib.


2019/20-ci tədris ilinin payız semestrində yüksək nəticə göstərən tələbələrlə görüş- VİDEO\nBDU-nun rektoru Elçin Babayev payız semestrini uğurla başa vuran əlaçı tələbələri təbrik edib, onlara müvəffəqiyyətlər arzulayıb. Rektor BDU-nun 100 illik yubiley mərasimində cənab Prezident İlham Əliyevin çıxışının Universitetin fəaliyyət planında öz əksini tapdığını xüsusi qeyd edib. “BDU-nun əlaçı tələbəsi olmaq özü bir şərəfdir. Həmin tələbələri fərqləndirmək lazımdır ki, digər tələbələrə də sitimul olsun” - deyən rektor tələbələri elm, təhsil və sosial fəaliyyətin daha da fəallaşdırılması üçün elmi-praktik konfranslar, seminarlar, simpoziumlar, olimpiadalar, müsabiqələr və sərgilərdə Universiteti yüksək səviyyədə təmsil etməyə çağırıb. Rəhbərlik etdiyi universitetdə tədrisin və təhsilin keyfiyyətini artırmaq üçün görülən işlərdən, aparılan islahatlardan danışıb. Görüşdə təhsillə paralel olaraq tələbələrin sosial həyatının daha da yaxşılaşdırılıması məqsədilə yaradılan Mədəniyyət-yaradıcılıq və İdman-Sağlamlıq Mərkəzlərinin fəaliyyət istiqamətləri barədə də danışıb.\nRektorun elm və təhsil üzrə müşaviri Aydın Kazımzadə çıxışında tələbələrin vətəndaş kimi formalaşmasında elm və təhsilin rolundan bəhs edib.


Qədim Lahıcın yeni günləri » Ismayilli-Xeberleri.info . Ismayıllı-Xəbərləri Qazetinin rəsmi saytı.\nİsmayıllı-Xəbərləri » 2012 Iyul 2 » Qədim Lahıcın yeni günləri\nQədim Lahıcın yeni günləri\nTarixiliyinə, qədimliyinə, milli-mənəvi dəyərləri yaşatdığına, milli memarlıq üslubunda tikildiyinə, elmə, təhsilə böyük töhfələr verdiyinə və bir çox digər keyfiyyətlərinə görə Lahıc qəsəbəsi beynəlxalq miqyasda tanınan yaşayış məskənidir. Rayon İcra Hakimiyyəti yeni-yeni layihələrin həyata keçirilməsi ilə Lahıcı daim diqqətdə saxlayır.\nKüçə və meydanların yeni tərtibatı, yolların abadlaşdırılması, turizmin inkişafı üçün tədbirlərin görülməsi məhz belə layihələrdəndir. Qəsəbə bu günlərdə yeni bir sevincini yaşadı. Yaponiya səfirliyi ilə rayon icra hakimiyyətinin birgə müəyyən etdiyi �Lahıc qəsəbəsində kanalizasiya sisteminin yaxşılaşdırılması� layihəsinin açılış mərasimi oldu. Tədbiri Azərbaycan İcma İnkişaf Mərkəzi milli QHT-nin icraçı direktoru Yasin Dadaşov giriş nitqi ilə açdı. Azərbaycanın və Yaponiyanın Dövlət himnləri səsləndirildi. Çıxış üçün söz bir neçə layihənin təşəbbüskarı, rayon icra hakimiyyətinin başçısı Nizami Ələkbərova verildi. O dedi:\nƏziz Lahıc camaatı!\nÖz qədim tarixi ilə beynəlxalq miqyasda tanınan Lahıc müasir sosial-iqtisadi inkişafı sayəsində bu gün diqqəti daha çox cəlb edir.\nLahıc qədimiliyini, milli memarlıq üslubunu, tarixi ənənələrini saxlamaqla, xalq sənətkarlığını yaşatmaqla tikilir, qurulur, yeniləşir. Burada insanların sosial həyatı zənginləşir. Beynəlxalq turizm marşrutuna daxil olan Lahıc Ümummilli liderimiz Heydər Əliyevin, cənab prezident İlham Əliyevin verdikləri dəyər və dövlət qayğısı əsasında sürətli inkişafı, yüksəlişi ilə rayonumuzu təmsil etmək səviyyəsinə çatmışdır.\nKeçmişinin tanıdılması və bu gününün yeniləşməsi baxımından Lahıc həmişə rayon İcra Hakimiyyətinin diqqətində olmuşdur. Nəticələr də göz önündədir.\nBiz rayonumuzla sıx əməkdaşlıq edən Yaponiyanın ölkəmizdəki səfirliyinin də diqqətini Lahıca yönəltmişik. 400 tonluq su anbarının tikintisi yapon dostlarımızın layihəsi əsasında başa gəlmişdir.\nSəfirliyin nümayəndələrində, bilavasitə cənab səfirdə Lahıc qəsəbəsi dərin maraq oyatmış, onları yeni layihənin icrasına sövq etmişdir. Bu, Lahıc qəsəbəsində kanalizasiya sisteminin yaxşılaşdırılması layihəsidir ki, artıq burada işlər başa çatmışdır. Biz də bu münasibətlə sizinlə görüşə gəlmişik.\nHörmətli Lahıc sakinləri, insanların sosial həyatına rahatlıq gətirən yeni bir layihənin icrası münasibətilə sizi ürəkdən təbrik edirəm. Dövlətə, dövlətçiliyə xidmətdə, Lahıcın daha sürətli inkişafında sizə böyük uğurlar arzulayıram.\nİsmayıllıya xüsusi qayğı ilə yanaşan Yaponiyanın ölkəmizdəki səfirliyinə dərin təşəkkürümüzü çatdırıram.\nMəlumat üçün bildirmək istərdim ki, Yaponiya səfirliyinin rayon İcra Hakimiyyəti ilə əməkdaşlığı dostluq əsasında formalaşmışdır və inkişaf etməkdədir. Ruşan və Buynuz məktəblərinin inşası, İvanovka xəstəxanasında doğum şöbəsinin və uşaq poliklinikasının əsaslı təmiri, bir neçə yerdə artezian quyularının qazılması, məişət tullantılarının idarə olunması poliqonunun, Quşencə kəndində uşaq bağçasının tikintisi və digər layihələr məhz bu əməkdaşlığın səmərəli, xeyirli nəticələridir. Heydər Əliyev adına mədəniyyət və istirahət parkında Yapon fəlsəfəsini özündə əks etdirən bağın salınması Gündoğar ölkənin İsmayıllıya ən dəyərli hədiyyəsi kimi qiymətləndirilir.\nYaponiyanın İto şəhəri ilə İsmayıllının qardaşlaşması və nümayəndə heyətlərinin qarşılıqlı səfərləri üçün də dövlətlərarası münasibətlər səviyyəsində iş aparılır. Əminəm ki, bu qardaşlaşmadan sonra yeni infrastruktur layihələrinin sayı daha da artacaqdır. Bir daha Sizi yeni layihənin başa çatması münasibətilə təbrik edirəm. Yaponiya-Azərbaycan dostluğunu alqışlayıram. Yaponiya dövlətinə, cənab səfir Şusuke Vatanabeyə təşəkkürümü bildirirəm.\nYaponiya hökumətinin Azərbaycandakı Fövqəladə və Səlahiyyətli Səfiri Şusuke Vatanabe çıxışına Lahıca ilk səfəri zamanı rastlaşdığı qoca ilə söhbəti xatırlamaqla başladı. Dedi ki, mən yenicə səfir təyin olunmuşdum və o zaman xanımımla Lahıca səfər etdim. Bazar meydanında məni qarşılayan bir qoca ilə söhbət etdim. O yapon olduğumu biləndə mənə çox təşəkkür etdi. Məndən əvvəl burada içməli su təminatını daha da yaxşılaşdırmaq layihəsi səfirliyimiz tərəfindən həyata keçirilibmiş. Qocaman Lahıc sakini buna görə təşəkkür edirmiş.\nHəmsöhbətim məni evinə çaya dəvət etdi. Mən vaxt imkanım olmadığını dedim. Mütəəssir olan qoca cibimə iki konfet qoydu. Ayrıldıq. Sonrakı səfərimdə öyrəndim ki, Lahıca birinci səfərim zamanı məni ilk qarşılayan qoca dünyasını dəyişib.\nMən bu gün icrasının təqdimatına toplaşdığımız layihəni qocanın ruhuna həsr etdim.\nCənab səfir daha sonra qeyd etdi ki, Lahıcda turizmin inkişafı üçün bundan sonra daha çox iş görəcəyik. Su çəkilişi və kanalizasiya sisteminin yaxşılaşdırılması layihəsini başlanğıc hesab edirəm.\nCənab səfir Şusuke Vatanabe, işgüzar dostluq və qardaşlıq münasibətlərinə görə rayon icra hakimiyyətinin başçısı Nizami Ələkbərova təşəkkürlə çıxışını yekunlaşdırdı. Qəsəbə əhalisi adından Nəzər Əliyev çıxış edərək layihənin həyata keçirilməsində əməyi olan hər kəsə dərin minnətdarlığını bildirdi.\nTədbir başlamazdan əvvəl öyrəndim ki, �Lahıc qəsəbəsində kanalizasiya sisteminin yaxşılaşdırılması� layihəsinin smeta dəyəri 100112 ABŞ dolları həcmindədir. 2150 metr uzunluğunda kanalizasiya xətti çəkilib. Mərkəzi küçədən keçən qədim daş kürəbənd formasında olan kanalizasiya xətti də əsaslı təmir olunmuşdur. Yeni xətt 4 məhəllənin 500-ə qədər həyətini əhatə edir. Artıq 40-dan çox ev yeni xəttə qoşulmuşdur.\nAçılış mərasiminə sevinərək mütəşəkkil qaydada gələn Lahıc sakinləri bir daha sübut etdilər ki, qonaqpərvərdirlər, yaxşı işi yaxşı da qiymətləndirməyi bacarırlar, dövlət qayğısından razıdırlar.\nBeləcə, qədim Lahıcda yüksəlişlə zəngin olan yeni bir gün yaşandı.\nEvinizə xoş günlər, xeyir-bərəkət gəlsin


GünAz TV: Xəbər verdiyimiz kimi, Babək qalası yürüşü ilə əlaqədar çox sayda azərbaycanlı milli-mədəni fəal saxlanmışdır, artıq fəalların əksəriyyəti ağır mülki vəsiqə qarşılığında müvəqqəti olaraq sərbəst buraxılıb.\nƏsgər Əkbərzadə, Rəhim Qulami, Səid Sadiqifər və Əli Vasiqi hər biri 500 milyon riallıq mülki vəsiqə qarşılığında sərbəst buraxılıb. Ölkə təhlükəsizliyinə qarşı cəmiyyət yaratmaqda günahlandırılan fəallar türk dilində yazdıqları özünümüdafiə mətnlərində irəli sürülən ittihamı birmənalı olaraq rədd ediblər.\nSəccad Sidqi və Yaşar Həsənpurun da mülki vəsiqə qarşılığında azadlığa buraxıldıqları bildirilir.\nMehdi Huşmənd, Abdulla Huşmənd, Sina İrşadi, Murtaza Muradpur, Rəhman Qasimi, Rəhim Sasani, Qasim Mahmudi, Mahmud Mahmudi, Həmid Qüvvəti, Səid Sinedar, Şahin İsmailpur, Süleyman Kazimi və Əkbər Abbaszadə mülki vəsiqə girov qoymadan azadlığa buraxılıb.\nBundan əvvəl saxlandıqları bildirilən Höccət Fikri və Ulduz Qasimi haqda yayılan məlumatda isə bildirilir ki, fəallar təhlükəsizlik qüvvələri tərəfindən təqib olunub, lakin saxlanılmayıb.\nKeçmiş xəbərlərimizdə 30 nəfərin azadlığa buraxıldığı barədə məlumat yaymışdıq. Bununla da bu günə qədər bizə məlum olan azadlığa buraxılmış fəalların sayı 51-ə çatıb.\nAşağıda adları çəkilən 16 fəalın isə hələ də saxlandığı bildirilir:\nAbbas Lisani, İbrahim Nuri, Cəfər Rüstəmirad, Kiyumərs islami, Səhənd Məali, Abbas Nikrəvan, Murtaza Yəzdani, Salar Əfşari, Səccad Əbdüli, Abbas Xudayari, Qulam Quluzadə, Rəhim Əli Rzayi, Əbülfəz Bidoxt, Əbülfəz Kəraməti, Əmir Haşimzadə və Əhəd Aluyi.\nAdı çəkilən fəallardan Abbas Lisani, İbrahim Nuri və Abbas Nikrəvanın harada saxlandıqları barədə dəqiq məlumat yoxdur. Bundan əvvəl Fəalların yaxınları Abbas Lisaninin Təbriz və Ərdəbil Ettelaat Şöbələrində sorğu-suala tutulduğu, Abbas Nikrəvanın Salmas Ettelaat İdarəsində saxlandığı və İbrahim Nurinin Tehranın Evin zindanın 209-cu korpusunda saxlandığını bildirmişdilər.\nCəfər Rüstəmiradla Evin zindanında görüşməyə müvəffəq olan onun həyat yoldaşı Ziba Pilevəri İnstaqram səhifəsində məlumat yayaraq yoldaşının sistemin əleyhinə təbliğ etmək ittihamı ilə mühakimə oldunduğunu qeyd edib.\nBu arada saxlandığı bildirilən bəzi fəallar azadlığa buraxıla bilər, lakin bu barədə olan məlumatlar hələlik dəqiqləşməyib.\nƏnənəvi Babək qalası yürüşü iyulun 5-i və 6-da keçirilib. Həmin günlərdə qalaya çox sayda Ettelaat və digər təhlükəsizlik orqanlarının əməkdaşları cəlb olunub. Bütün təzyiq və təhdidlərə baxmayaraq ənənəvi mərasim möhtəşəm keçirilib.


DİN-in Elahidde Cevik Polis Alayinda ulu onder anilib - Azadliq Xeber\nDİN-in Elahidde Cevik Polis Alayinda ulu onder anilib\n9 Dekabr, 2017 16:52 xeber – DİN-in Əlahiddə Çevik Polis Alayında müstəqil Azərbaycan dövlətinin qurucusu və memarı, görkəmli dövlət xadimi Heydər Əliyevin anım günü ilə əlaqədar tədbir keçirilib.\nDİN-in Mətbuat xidmətindən “Report”a verilən məlumata görə, tədbirin əvvəlində ümummilli lider Heydər Əliyevin xatirəsi bir dəqiqəlik sükutla yad edilib.\nAlay komandiri, polis general-mayoru Zaur Abdullayev ulu öndərin müasir Azərbaycan dövlətinin qurulmasında müstəsna xidmətindən söz açaraq bildirib ki, ümummilli lider xalqın ardıcıl çağırışları və iradəsi ilə böyük siyasətə Azərbaycanın yenidən bərpa olunan müstəqilliyinin böyük təhlükə ilə üz-üzə qaldığı dönəmdə qayıtdı: “Dahi rəhbərin siyasi zəkasının və sarsılmaz qətiyyətinin sayəsində ölkəmiz parçalanmaqdan, xaosdan, vətəndaş müharibəsindən qurtuldu. Müasir Azərbaycan dövlətinin memarı olan ulu öndərimiz dövlətimizin iqtisadiyyatını dirçəltdi, ölkənin gələcək yüksəlişini təmin edəcək neft müqavilələrinin bağlanmasına nail oldu. Eyni zamanda Azərbaycanın balanslaşdırılmış xarici siyasətin təməlini qurdu, beynəlxalq nüfuzunun artmasını təmin etdi. Müasir, güclü, tərəqqi edən Azərbaycan dövləti Heydər Əliyevin ömrünün mənası, onun şah əsəridir”.\nBakı Dövlət Universitetinin Tarix fakültəsinin professoru Nuru Məmmədov deyib ki, ümummilli lider Heydər Əliyevin mənalı ömrü xalqa xidmət, Vətənə məhəbbət nümunəsidir: “Xalqımızın ulu öndəri Azərbaycan dövlətçiliyinin siyasi-ideoloji əsaslarını və milli inkişaf konsepsiyasını yaradıb. Bu konsepsiya əsasında xalqımız öz həqiqi dövlət müstəqilliyinə qovuşub. Ümummilli liderimizin hələ SSRİ-nin mövcud olduğu dövrdə cəsarətlə və uzaqgörənliklə həyata keçirdiyi bu tədbirlər Azərbaycanın gələcək müstəqilliyinin və xalqımızın firavan həyatının möhkəm təməlini yaradıb. Ötən əsrin 90-cı illərində xalqımızın böyük oğlunun siyasi arenadan uzaqlaşması ilə Azərbaycanın ağır və çətinliklərlə dolu dövrü başlayıb”. O qeyd edib ki, 1993-cü il iyunun 15-də ümummilli liderimizin respublikamızda ali hakimiyyətə qayıdışı müstəqil Azərbaycanın dövlətçilik tarixinin şanlı səhifəsini təşkil edir. Bu qayıdışla xalqımız müstəqil dövlətçiliyini itirmək təhlükəsindən xilas olub. Professor diqqətə çatdırıb ki, ölkəmizin tarixinə sabitlik və inkişaf dövrü kimi daxil olan 1993-2003-cü illər ərzində Heydər Əliyev tərəfindən müstəqil dövlətçiliyimizin ideoloji əsasları yaradılıb, Azərbaycançılıq məfkurəsi formalaşdırılıb, bazar iqtisadiyyatı prinsiplərinə əsaslanan yeni iqtisadi münasibətlər bərqərar olub. Azərbaycan Respublikasının yeni Konstitusiyasının qəbul edilməklə hüquqi dövlət quruculuğu yolunda inamlı addımlar atılıb, demokratik və ümumbəşəri dəyərlərə əsaslanan vətəndaş cəmiyyətinin qurulması istiqamətində böyük işlər görülüb.


Fazil Məmmədovun kadrlarını kim qoruyur? – Biri obyektlərinə keşik çəkir, digəri isə… – Aydınlıq.Az\nKeçmiş Vergilər naziri Faizl Məmmədova bağlı olan icra başçılarının vəzifələri ilə vidalaşacağı ilə bağlı çoxdan mətbauatda söz-söhbətlər dolaşmaqdadır. Lakin bu proses Gədəbyin rəhbəri Ramiz Yediyarovun “vurulmasının” ardından sanki hansısa sirli əlin müdaxiləsi ilə durduruldu. Qeyd edək ki, bun qədərsə Fazil Məmmədovun adamı kimi Binəqədinin icra başçısı olmuş Xaləddin İsgəndərov yola salınmışdı.\nDİA.AZ-a bütün bunları xatırladan məlumatlı mənbə bildirir ki, hələ də Şəmkirin icra başçısı Alimpaşa Məmmədov və Rəcəb Babaşovun “Fazil Məmmədovun adamları” kimi yollarına davam etməsi kifayət qədər müəmmalı hadisə kimi qəbul olunmalıdır.\nMənbənin dia.az-a spylədikləri: “Çünki Rəcəb Babaşov və Alimpaşa Məmmədov keçmiş Vergilər Nazirinin ən yaxın kadrlarıdır. Fazil Məmmədov isə “vurulandan” sonra barəsində çox ciddi ittihamlar səsləndirildi. Hətta rəsmi dairələrə yaxın ünvanlar da keçmiş nazirin neqativlərini ictimailəşdirdilər. Belə şəraitdə Fazil Məmmədovun Şəmkirdəki biznesinə, obyektlərinə qarovulçuluq edən Alimpaşa Məmmədovun və keçmiş nazirin qara pullarının üzünü ağartmaqla məşğul olan rəcəb Babaşovun hansı əsaslarla görəvdə saxlanıldıqları kifayət qədər şübhəlidir”.\nMənbə onu da bildirdi ki, yaxın günlərdə hər iki icra başçısı ilə bağlı yeni prosesə start verilə bilər. Dia.az-a söylənilənlər:\n“Təbii ki, qeyd olunan dəyişikliklərin qarşısını alanlar kimi, bu prosesin yürüməsində maraqlı olan qüvvələr də var. Və yaxın günlərdə hər iki başçı ilə bağlı dəyişiklik məsələsi yenidən gündəmə daşınacaq. Son qərarın necə olacağını isə gedişatdan biləcəyik”.\nƏlavə bilgilərimiz olacaq. İddia olunanlarla bağlı bütün maraqlı tərəfləri dinləməyə hazırıq…\n“Belə çıxır ki, xaricdən 3 tuman gətirsəm, gömrük birini müsadirə edəcək” – İqtisadçıdan reaksiya\nİqtisadçı Natiq Cəfərli Gömrük Komitəsinin...\nNAZİR İMZALADI, OĞLU QAZANACAQ…– “FORMULA-1” AZƏRBAYCANA NEÇƏYƏ BAŞA GƏLİR?\nAzərbaycan və “Formula-1” şirkəti arasınd...\n“Təhsil idarəçiləri elə bil, tum çırtlayıb dedektiv film izləyirlər” – Ekspertdən ağır ittihamlar\n“Kimsə Kamal Abdullanın qohumu, dostunun qızı deyilsə, əzilməməlidir” – Dekanın üsyanı\n“Elinanı Bu Oğlan Döyüb” – FOTO


Paltaryuyan maşınlar qiymətləri: ucuz paltaryuyan maşınlar | MAXI.AZ\nuşaq kilidi (43)\nElectrolux EWS1074 SMU\nEnerji istehlakı, kVt * s/ kq 0.16\nİdarəetmə düyməli, çevrilən mexanizm\nEnerji istehlakı, kVt * s/ kq 0.86\nEni, sm 64\nBizim alıcılar Bosch, Electrolux, Hansa, LG, Midea və s.kimi brendlərin yüksək keyfiyyətli məhsullarını Azərbaycanın istənilən regionuna sifariş verə bilərlər. Seçiminizi yetəri qədər tez edə bilərsiniz. Qiymət, aksiyalar, maksimal yüklənmə, qurutma funksiyasının mövcudluğu, uşaqlardan müdafiə, suyun sərf olunması, fırlanma sürəti, rəngə və s əsasən rahat axtarış filtrindən istifadə edin. Bütün məhsulların xüsusiyyətləri ətraflı qeyd edilmişdir. Zərurət yarandığı halda, bizim hazırcavab menecerlərimizə əlavə suallar da verə bilərsiniz.


Bakı şəhər İcra Hakimiyyəti (BŞİH) Milli Şuranın aprelin 5-nə təyin etdiyi mitinqinə razılıq verib.\nAXCP sədrinin müavini Fuad Qəhrəmanlı AzadlıqRadiosuna bildirib ki, Bakı icra hakimiyyətindən onların ərizəsinə müsbət cavab verilib və onlar aprelin 5-də Bakının Yasamal rayonunda yerləşən «Məhsul» stadionunda mitinq keçirəcəklər.\nFuad Qəhrəmanlının sözlərincə, bu dəfə də aksiyada qiymət artımına etiraz şüarları səslənəcək: «Mitinqə minlərlə adamın gələcəyini gözləyirik. Bizim imkanımız yoxdur ki, aksiya ilə bağlı ölkə televiziyalarında təbliğat-təşviqat aparaq. Yalnız sosial şəbəkələrdə, yazılı mediada çağırışlar səsləndiririk».\nSədr müavini mitinqdə iştirak üçün Milli Şurada təmsil olunmayan müxalifyönlü siyasi qüvvələrə birbaşa müraciət etmədiklərini deyir: «Biz elan etmişik ki, bu, ümumxalq mitinqidir, ölkədən gedən qiymət artımına etirazdır. Fikrimcə, siyasi qüvvələr üçün də cəmiyyətin maraqları önəmli olmalıdır».\nMilli Şuranın sonuncu mitinqi martın 15-də keçirilib.


Pakistanlı rektor Şamaxıda şəhid ailəsini ziyarət edib » Shirvanqazeti.az - Şirvan Qəzeti\n26 noyabr tarixində Rusiyanın Soçi şəhərində təşkil olunmuş görüş zamanı Prezident İlham Əliyev çıxış etdi.\nTürkmənistanın paytaxtı Aşqabad şəhərində 28 noyabr tarixində keçirilmiş İqtisadi Əməkdaşlıq Təşkilatının (İƏT) XV Zirvə Toplantısında Prezident İlham Əliyev çıxış etdi\nSON DƏQİQƏ Şamaxıda Qida festivalı keçirilib...\nTarix :16.10.2021, 10:20 Oxunma :107\nAzərbaycan Dillər Universitetinin (ADU) qonağı olan Pakistan Müasir Dillər Universitetinin rektoru Məhəmməd Cəfər, prorektoru Zubeyir İqbal və dekan Lodhi Sofia Şamaxıda səfərdə olublar.\nGörüşdə ADU-nun Elmi işlər üzrə prorektoru, professor Novruz Məmmədov, Sosial məsələlər və ictimaiyyətlə əlaqələr üzrə prorektoru, millət vəkili Tamam Cəfərova, universitetin əməkdaşları iştirak ediblər.\nŞamaxı Rayon İcra Hakimiyyətinin başçısı Tahir Məmmədov qonaqları qəbul edib. Dost ölkədən gələn hörmətli qonaqları rəhbərlik etdiyi rayonda qarşılamaqdan məmnun olduğunu deyən Tahir Məmmədov 44 günlük Vətən müharibəsində Pakistanın Azərbaycana olan böyük mənəvi dəstəyindən danışıb, iki ölkə arasında yüksək səviyyəli münasibətlərə toxunub.\nGörüş zamanı 44 günlük Vətən müharibəsi dövründə şəhərlərimizin ictimai yerlərində- küçə və meydanlarda Azərbaycan, Türkiyə və Pakistan bayraqlarının yanaşı dalğalanması qürur hissilə xatırlanıb. Məlumat üçün bildirək ki, Pakistan 1990-cı illərin əvvəllərində Türkiyədən sonra Azərbaycanın müstəqilliyini tanıyan ikinci dövlət idi.\nPakistan həmçinin Azərbaycanın bəzi ərazisini işğal etməsi faktına görə uzun illər Ermənistanı tanımayıb və onunla diplomatik əlaqələr qurmayıb. İkinci belə ölkə Türkiyədir.\nRəsmi olaraq İslam Respublikası adlanan Pakistanı azərbaycanlılara və Azərbaycana yaxın edən təkcə dini və mədəni yaxınlıq deyil. Hər iki ölkənin qarşılaşdığı siyasi problemlər də bənzərdir.\nAzərbaycan Kəşmir məsələsində hər zaman Pakistanı dəstəkləyir. Bu mövqe iki dövlət arasında ədalət, beynəlxalq hüquq və qardaşlıq əlaqələrinə əsaslanır.\nPakistandan gələn qonaqlar daha sonra Şamaxının qədim kəndlərindən olan Dəmirçidə olub, bu kəndin gözəl təbiətini heyranlıqla seyr ediblər.\nQonaqlara məlumat verilib ki, zəngin potensialı olan paytaxt Bakı ilə yanaşı, ölkənin bütün bölgələrində turizm obyektlərinin yaradılması kompleks xarakter daşıyır və regionlarda inkişafın mühüm amillərindən biri kimi çıxış edir. Şamaxı rayonunun Dəmirçi kəndində turizm infrastrukturunun yenilənməsi, tarixi abidələrin bərpası və abadlıq-quruculuq işlərinin aparılması da bu qəbildən olan işlərdən biridir.\nDəmirçi Şamaxının ən qədim kəndlərindən biridir və onun tarixi XV əsrə gedib çıxır. Qədimdə adı Güneyçay olan kənddə dəmirçilik sənəti geniş yayıldığından sonralar buraya Dəmirçi adı verilib. Bir vaxtlar qədim İpək yolunun kənarında yerləşən kənddə bir neçə karvansara da olub. Lakin karvansara da daxil olmaqla Dəmirçidəki qədim tikililərin çoxu sovet hakimiyyəti illərində dağıdılıb. Maraqlı adət-ənənələri, özünəməxsus mədəniyyəti olan yerli əhali elmə, təhsilə böyük maraq göstərir. Odur ki, kəndin bərpası və tarixi simasının qorunması ilə bağlı son illərdə həyata keçirilən işlər ölkəmizin bu nadir abidəsini qoruyub saxlamaq və onu gələcək nəsillərə çatdırmaq istiqamətində mühüm tədbirlərdən biridir.\nBildirilib ki, işlər bir neçə istiqamətdə həyata keçirilib və kompleks xarakter daşıyıb. İlk növbədə, kənddəki məscid bərpa olunub. Ölkəmizin ən qədim dini ocaqlarından olan Dəmirçi məscidi 755-ci ildə tikilib və Prezident İlham Əliyevin göstərişi ilə bərpa edilib. Bu da ondan irəli gəlir ki, dövlətimizin başçısı bütün ölkədə qədim və tarixi əhəmiyyəti olan dini ocaqların bərpasına diqqətlə yanaşır.\nNümayəndə heyəti daha sonra bu kənddə doğulub boya-başa çatmış Vətən müharibəsi şəhidi Əliyev Yusif Asif oğlunun ailəsinə baş çəkib, şəhidin valideynlərinə başsağlığı verib, dərdlərinə şərik olublar.\nŞamaxıda 1902-ci ildə baş verən zəlzələdən sonra minarəsinin bir hissəsi dağılmış Cümə məscidi Cənubi Qafqazda ən qədim məscid kompleksi olaraq, 743-cü ildə inşa edilmişdir. Lakin bu məscidin yerində daha qədim məbəd olduğuna əsas verən əlamətlər onun üç mehrablı olması və buna müvafiq olaraq daxili quruluşunun üç hissəyə bölünməsidir.\nSəfər proqramına uyğun olaraq qonaqlar Şamaxı Cümə məscidində də oldular. Onlara məlumat verildi ki, bu mıəscidin inşası\nxilafət ordusunun Azərbaycanı işğal etdikdən sonrakı dövrə təsadüf edir. Bəzi mənbələrdə göstərildiyinə görə, bu məsciddə Xəzər xaqanı İslam dinini qəbul etmişdir.\n1902-ci ildəki növbəti zəlzələdən sonra əsrlərə davam gətirmiş, dayandığı məkana bağlı Cümə məscidi yerində qalırdı.\n1918-ci ildə silahlı erməni-daşnak dəstələri tərəfindən törədilən Mart qırğınları zamanı Şamaxı əhalisinin xeyli hissəsi məsciddə sığınacaq tapmağa çalışdı. Lakin azğınlaşmış erməni quldurları heç nəyə baxmadan məscid binasını insanlarla bərabər yandırmaqdan çəkinmədilər. Beləliklə, əsrlər boyu təbii fəlakətlərə, dağıdıcı müharibələrə sinə gərən Cümə məscidi son yüz ildə daha iki dəhşətli zərbəyə davam gətirdi: erməni yağıları tərəfindən törədilən yanğına və Sovet hakimiyyəti illərində sanki xalqa gözdağı verilməsi kimi yararsız və baxımsız hala salınmağına.\nÜmummilli Lider Heydər Əliyevin tapşırığı və təşəbbüsü ilə 1980 ildə bu tarixi abidə yenidən təmir olundu.\nSəfər proqramı qonaqların Şamaxının qədim qəbiristanlıqlarından olan Şahxəndan qəbiristanlığının ziyarəti ilə başa çatıb. Onlara bu tarixi məkan haqqında da bilgilər verilib. Deyilib ki, dahi Azərbaycan şairi İmadəddin Nəsiminin qardaşı Şahi Xəndanın qəbri olduğu türbə (el arasında Şahxəndan türbəsi adlandırılır) Şamaxı şəhər qəbiristanlığında yerləşir. Azərbaycanın Orta əsr maddi-mədəniyyət abidələri içərisində Şahxəndan türbəsi memarlıq üslubu və tarixi mahiyyəti ilə fərqlənir.\nBaş daşı və sənduqələrdən ibarət olan türbənin daxilindəki iki qəbirin kitabələri qismən dağılıb. Mülahizələrə görə, biri Nəsiminin qardaşı Şahi Xəndanın qəbridir. Digəri isə bir qadının qəbridir, anasının, yaxud da onun nişanlısının olması ehtimal edilir. Bundan başqa, burada bölünmüş vəziyyətdə olan daş kitabə də var. Sonrakı dövrdə bu məzar daşları üzərində səkkizguşəli türbə inşa edilib. Türbənin giriş hissəsindəki çatmatağlı qapının yuxarısında kitabənin yalnız boş yeri qalıb. Ehtimal ki, bu kitabə müəyyən bir dövrdə götürülüb.\nQeyd edək ki, Pakistandan gələn nümayəndə heyəti- Pakistan Müasir Dillər Universitetinin rektoru Məhəmməd Cəfər, prorektoru Zubeyir İqbal və dekan Lodhi Sofia oktyabrın 13-də ADU-nun rektoru, akademik Kamal Abdulla ilə görüşüb, universitetdəki Pakistan Mədəniyyət Mərkəzi ilə tanış olublar. Daha sonra rektor Məhəmməd Cəfər universitetin tələbələrinə mühazirə oxuyub.\nŞamaxıda Silahlı Qüvvələr Gününə həsr olunmuş tədbir keçirilib\nŞamaxıda fənn olimpiadasının yarımfinal mərhələsinin qalibləri ilə görüş keçirilib\nVətən müharibəsi şəhidlərinin ailələri və qazilər növbəti dəfə ziyarət olunub\n30.11.2021, 09:00 Şamaxıda Qida festivalı keçirilib\n30.11.2021, 08:55 26 noyabr tarixində Rusiyanın Soçi şəhərində təşkil olunmuş görüş zamanı Prezident İlham Əliyev çıxış etdi.\n30.11.2021, 08:29 Türkmənistanın paytaxtı Aşqabad şəhərində 28 noyabr tarixində keçirilmiş İqtisadi Əməkdaşlıq Təşkilatının (İƏT) XV Zirvə Toplantısında Prezident İlham Əliyev çıxış etdi\n25.11.2021, 10:38 Laçın rayonu 2020-ci il 1 dekabr tarixində işğaldan azad olundu\n21.11.2021, 17:14 Kəlbəcər rayonu 2020-ci il 25 noyabr tarixində işğaldan azad olundu\n20.11.2021, 18:38 Şamaxı şəhidlərinə həsr olunmuş "Zəfər Yolçuları" kitabının təqdimatı keçirilmişdir\n20.11.2021, 16:34 Şamaxı şəhidlərinə həsr olunmuş "Zəfər Yolçuları" kitabının təqdimatı keçirildi\n18.11.2021, 11:47 Prezident İlham Əliyev Azərbaycan Uşaqlarının V Ümumrespublika Forumunun iştirakçıları və Azərbaycan uşaqlarına təbrik məktubu ünvanlayıb.\n18.11.2021, 08:40 Ağdam rayonu 2020-ci il 20 noyabr tarixində işğaldan azad olundu\n17.11.2021, 10:49 Fövqəladə Hallar Nazirliyi xəbərdarlıq edir\n14.11.2021, 19:30 Azərbaycan Respublikasının Prezidenti İlham Əliyev Türkdilli Dövlətlərin Əməkdaşlıq Şurasının VIII Zirvə Görüşündə çıxış etdi\n14.11.2021, 18:47 29 il öncə yaradılmış Yeni Azərbaycan Partiyası ulu öndər Heydər Əliyevin siyasi irsinin institusional təcəssümüdür\n9.11.2021, 08:29 9 Noyabr- Dövlət Bayrağı Günü\n9.11.2021, 08:09 8 Noyabr Zəfər günü Şamaxı rayonunda təntənəli surətdə qeyd olunub REPORTAJ\n8.11.2021, 21:00 8 Noyabr Zəfər günü Şamaxı rayonunda təntənəli surətdə qeyd olunub\n8.11.2021, 16:17 Qlobal Bakı Forumu : Yeni dünya iqtisadiyyatı\n8.11.2021, 09:12 12 Noyabr - Azərbaycan Respublikasının Konstitusiya Günüdür.\n7.11.2021, 10:25 Azərbaycan Qələbəsini rəsmiləşdirən Bəyanat\n6.11.2021, 09:45 Şamaxıda "Zəfərin mübarək, Azərbaycan!" adlı tədbir keçirilib\n5.11.2021, 15:57 Prezident İlham Əliyev: "Bizim bayrağımız qürur mənbəyimizdir. Bizim bayrağımız canımızdır, ürəyimizdir"


Cavab-Həmd yalnız Allaha məxsusdur. Allahın salamı və salavatı Onun rəsuluna, rəsulunun ailəsinə və rəsulunun əshabələrinin üzərinə olsun.\nSaqqal saxlayan bir insana rişxənd etmək olmaz. Çünki saqqal saxlamaq yalnız Allah rəsulunun sallallahu aleyhi və səlləm əmrinə tabe olmaqdır. İstehza edən insana nəsihət edin və onu başa salın ki, saqqala istehza etməklə o sadəcə böyük günah deyil, həmçinin onu dindən çıxaran (kafir edən) günah işləyə bilər.\nUca Allah buyurur: “Onlardan soruşsan: “Biz ancaq söhbət edib zarafatlaşırdıq (əylənirdik)”,- deyə cavab verərlər. De: “Allaha, Onun ayələrinə və Peyğəmbərinə istehzamı edirsiniz?!\n66 - (Əbəs yerə) üzr istəməyin. Siz iman gətirdikdən sonra artıq kafir oldunuz. Aranızda bir qismini (tövbə edəcəyinə görə) bağışlasaq da, digər qismini günahkar olduğu üçün əzaba düçar edəcəyik!” (Ət-Tövbə 9:65-66)\nMüvəffəqiyyət Allahdandır. Allahın salamı və salavatı peyğəmbərimiz Muhəmməd sallallahu aleyhi və səlləmə, onun ailəsinə və səhabələrinin üzərinə olsun.\nFətəvə isləmiyyə cild 8, səh 241, DARUSSALAM\nTarix: 06.04.2013 / 15:25 Müəllif: *_*M_O_N_I_K_A*_* Baxılıb: 94\tBölmə: Maraqlı melumatlar\nUltra və meqa həcmli saçlar Qadinlar haqda bilmədikləriniz Günəş enerjisi Hacıağa Abbasov Cahil cəmiyyət Evdar qadın xarakteri Bir Qiza Dəvətnamə SAXLAYIN GEDEN QATARI Xosbextlik Bəxtiyar film 1955 Sagirdler Təhsil imkanlari bu gun Evdə edilə biləcək ekonomik maskalar Suda Anar Vahime Döydüyündə ALAQ Ev tekstilində mövsümə uyğun parlaq rənglər Namazın vaxtları ARIQLAMA DERMAN ADI atalar sozu yalana aid Ordan burdan eseb dermanlari bir insana nece cadu etmek olar allerqiya yuxuda sep gormek Hamlet Qurbanov Bedi eserler En Uzunomurlu Hediyye DeNiZ Sərxoşedici Doğru Erkek Toydan əvvəl ediləsi işləri Qazax dost dar gunde taninar esse Mualice gec bosalma dermani boyuklerin sozu niye hemise duz cixir Yuxuda ağlamaq nədir Menasi Milcek qizi qaytarmaq motsart ve bethoven Qafilincahilin canıruhu bu duadan uzaqdır Tanriya Aliwmak Hz İsa aleyhisselam Bir Quzunun Qulağına Eyilib eflatun qubadov harda anadan olub Sevgiye Gözəl saçların sirri


Samir İsmayılov: Kütləvi təklif üsulu ilə məliyyələşmə templərinin artığını müşahidə edirik - Fins\nAzərbaycan kapital bazralarında kütləvi təklif üsulu ilə məliyyələşmə templərinin artığını müşahidə edirik.\nFins.az xəbər verir ki, bunu Mərkəzi Bankın Kapital Bazarlarına Nəzarət departamentinin direktor müavini Samir İsmayılov deyib.\nOnun sözlərinə görə, kapital bazarlarında kütləvi təklif üsulu ilə maliyyləşmənin təşkil xüsusilə də cari il ərzində artıb. Bu isə kapital bazarlarının inkişaf etməyinin göstəricisidir. Bu il karporativ qiymətli kağızlar üzrə biz müsbət trendlər müşahidə edirik.\nSamir İsmayılov həmçinin kapital bazarlarının üstünlüklərinə də toxunaraq “Onu qeyd etmək istərdim ki, kapital bazarı digər maliyyə bazarlarının digər seqmentlərindən daha çox imkanlara malikdir. Burada daha çox emitetlər yox eyni zamanda investorlar,investisiya şirkətləri,infrostrukltur təşkilatları iştirak edir. Bütün bunları bir araya gətirmək böyük resurs tələb edir.”-deyə qeyd edib.


Əliyar Ağayevə kömək olan, "Qarabağ"a uğurlu hakim Sportal.az - Ölkə və dünya futbolu ilə bağlı xəbərlər\nƏliyar Ağayevə kömək olan, "Qarabağ"a uğurlu hakim\nAvropa Liqasının qrup mərhələsinin 4-cü turunda "Qarabağ" Ukraynanın "Vorskla" klubunun qonağı olacaq. Oyunun baş hakimi isveçrəli Sandro Şarer olacaq.\nSportal.az xəbər verir ki, referi ilk dəfə təmsilçimizin oyununu idarə edəcək.\nŞarer "Qarabağ"ın oyununa ikinci dəfə təyinat alıb. İsveçrəli FIFA referisi daha öncə 2014/15 mövsümündə "Valetta" - "Qarabağ" oyununda 4-cü hakim funksiyasını yerinə yetirib. Sözügedən oyunda isə "köhlən atlar" Çumbinyonun qoluyla 1:0 hesabı ilə qalib gəlmişdi. Referi bu dəfə baş hakim kimi Ağdam klubunun oyununa təyinat alıb.\nŞarer ötən mövsüm UEFA Gənclər Liqasnın yarım final mərhələsində keçirilən "Mançester Siti" - "Barselona" oyununu idarə edən Əliyar Ağayevin köməkçisi olub. 30 yaşlı ədalət təmsilçisi 4-cü hakim funksiyasını yerinə yetirməklə Ağayevə yardımçı olub.\nSandro Şarer indiyə kimi 31 dəfə beynəlxalq oyun idarə edib. O, bu oyunlarda 11 dəfə penalti qərarı verib. İsverçəli hakim 9 qırmızı və 111 sarı vərəqə göstərib.\nBu oyunda 4-cü hakim funksiyasını yerinə yetirən Rafael Zederin artıq 3-cü dəfə ağdamlılarla yolu kəsişib. O, 2015/16 mövsümündə keçirilən "Tottenhem" - "Qarabağ" görüşündə (3:1) yan xətt hakimi olub. Zeder 2016/17 mövsümündə "Qarabağ" - "Slovan" matçında (2:2) da yan xətt hakimi funksiyasını yerinə yetirib. Bu dəfə isə Rafael 4-cü hakim olacaq.\nTarix: 5 Noyabr [14:46]\n18:16 "Qəbələ" "Qarabağ"a qalib gəldi, "Sumqayıt" "Zirə"yə qarşı YENİLƏNİR


ATƏT-in iclasında Azərbaycanın işğal olunmuş ərazilərində qeyri-qanuni fəaliyyətlə bağlı məsələ qaldırılıb » Anaveusaq.az - İctimai-siyasi, pedogoji jurnal\nAnaveusaq.az » Xəbərlər » ATƏT-in iclasında Azərbaycanın işğal olunmuş ərazilərində qeyri-qanuni fəaliyyətlə bağlı məsələ qaldırılıb\nMüəllif: Dəyanət от 20-10-2017, 22:30\nATƏT-in Daimi Şurasının Vyanada keçirilən növbəti iclasında Azərbaycanın işğal olunmuş ərazilərində qeyri-qanuni fəaliyyətlər barədə məsələ qaldırılıb.\nÖlkəmizin ATƏT yanında daimi nümayəndəsi Qalib İsrafilov bildirib ki, ATƏT-ə üzv ölkələrdən, xüsusilə, ABŞ, Kanada və bir sıra Avropa İttifaqı ölkələrindən olan fiziki və hüquqi şəxslər beynəlxalq hüququ pozaraq Azərbaycanın işğal olunmuş ərazilərində iqtisadi və digər fəaliyyətlərlə məşğul olurlar. Erməni mətbu orqanlarının məlumatlarından da bu fəaliyyətlərin xarici özəl qurumlar tərəfindən maliyyələşdirilməsinin davam etdirildiyi görünür.\nAzərbaycan diplomatı beynəlxalq ictimaiyyətin məsuliyyətli üzvləri kimi ABŞ, Kanada və Avropa İttifaqı ölkələrini bu fəaliyyətlərə son qoymağa çağırıb. Daimi nümayəndə vurğulayıb ki, işğal edilmiş ərazilərdə həyata keçirilən iqtisadi və digər fəaliyyət beynəlxalq hüququn imperativ normalarının pozuntusudur və buna görə də hər bir dövlət bu cür pozuntu nəticəsində yaranmış vəziyyəti tanımamaq, eləcə də bu vəziyyətin davam etdirilməsinə hər hansı formada yardım göstərməmək məsuliyyəti daşıyır. Azərbaycan nümayəndəsi ATƏT-in iştirakçı dövlətlərinə, xüsusilə ABŞ, Kanada və Aİ-nin üzvü olan dövlətlərə özəl sektorun fəaliyyəti zamanı insan hüquqları üzrə beynəlxalq öhdəliklərə əməl edilməsi məsuliyyətini xatırladaraq, onları azərbaycanlı məcburi köçkünlərin işğal edilmiş ərazilərdəki mülkiyyət hüquqlarının pozuntusu olan iqtisadi və digər fəaliyyətə son qoyulması üçün zəruri tədbirlər görməyə çağırıb.\nİƏT-in Xarici İşlər Nazirləri Şurasının 44-cü sessiyasında Azərbaycanla bağlı mühüm qətnamələr qəbul edilib\nƏli Həsənov: "Ermənistanın cəbhədəki son təxribatlarını da qeyri-konstruktiv mövqe kimi dəyərləndiririk "\nAzərbaycanın işğal olunmuş əraziləri ilə bağlı hüquqi rəy BMT Təhlükəsizlik Şurası və Baş Məclisinin sənədi kimi yayılıb\nOxunub: 1 330


Oxunmamış yazı by Gh0stRider203 » 26 Avqust 2018, 15:26\nBu "Concorde RW Yenidən İşlənmiş Versiyası ilə əlaqədardır FSX & P3D"\nDüzünü desəm, bu təyyarəni böyük bir F- verməliydim.\nMÜQAVİLƏNİ SEVMƏM qədər, bir şey 100% funksional bir Konkord deyil. Bu xüsusi bir dəhşətli yer rəftarına malikdir, yüklədiyiniz zaman dondurur, uçuş zamanı donur və mühərriklərin uçuş zamanı FL550-dan nəzarətsiz qalmasına səbəb olur (Heathrow-dan Jacksonville-a uçuşda TWICE baş vermişdi), sonra nə zaman torpaq ... yaxşı, hətta WORSE torpaq rəftar almaq.\nEtiraf etməliyəm, təəccübləndim ki, hətta hazırkı vəziyyətdə bu işi xalqa yaydılar. Bu bir ödəmə quşu olsaydı, insanların geri pul tələb etmələrini və şirkətin nüfuzunun tez bir zamanda tualetə girəcəyini söyləmədən gedir.\nMəyus olduğumu söyləyərdim, amma bu epik bir understatementdir\nQeydiyyat tarixi: 10 aprel 2018, 05:13\nOxunmamış yazı by bobyor » 25 Sentyabr 2018, 03:30\nİstənilən vaxt Concorde donması ilə bağlı problemim yoxdur və yerlə işləmə işləmir. Unutmayın ki, Ctrl-J standart jetways açarıdır.\nYanacağın tükənməsi və göydən düşməsi ilə əlaqədar problem FE (uçuş mühəndisi) paneli üçün təlimat olmadığı üçün baş verir. Yanacaq çənləri üçün düzgün parametr yanacaq sərfiyyatı, yanacaq çəninin istifadəsi və Ağırlıq Mərkəzinin dəyişdirilməsi üçün təyin edilməlidir. Təəssüf ki, heç bir yerdə bir təlimat tapmadım və yalnız düzgün parametrləri özüm müəyyənləşdirməyə çalışaraq qismən uğur qazandım.


Ayətullah Amili: Sionist rejimi Azərbaycanın ən həssas mərkəzlərinə nüfuz edib - VİDEO\nPosted on : Ərdəbil 02/25/2018\nVəliyyi-fəqihin nümayəndəsi və Ərdəbilin imam cüməsi bu həftənin cümə namazı xütbələrində deyib: Son günlərdə Amerika dövləti və İsrail ölkəmizin qüdrətli nüfuzu və əzəməti qarşısında son dərəcədə zillətə düşüb, beynəlxalq konfranslarda dəmir hamballarına çevrilib. Amerikanın BMT-dəki nümayəndəsi iclasa bir dəmir parçası gətirərək, onun Yəməndən Riyaza atılmış raketin bir hissəsi olduğunu iddia etdi. Bu həftə də İsrail Münhen Təhlükəsizlik Konfransına bir dəmir parçası aparmışdı və onun İran PUA-sının bir parçası olduğunu deyirdi.\nTashaio.com xəbər verir ki, Ayətullah Seyid Həsən Amili əlavə edib: “ Bu düşmənçilik hərəkətində onlar bir neçə cəhətdən daha çox rüsvay olur. Birincisi, yalan danışlamları baxımından. Çünki BMT açıq-aşkar elan etdi ki, İrandan Yəmənə silah göndərmək hüç cür mümkün deyil. İkincisi, bu silah parçasının hansı ölkəyə məxsus olması o parça ilə sübuta yetmir. Bunu mütəxəssislər, peyk radarları və müasir texnologiya vasitəsilə ayırd etmək mümkündür. Necə ki, İran bir neçə il bundan əvvəl elmi yolla Azərbaycana sübut etdi ki, İsrailin casus PUA-sı Lənkərandan qalxmışdır və Nətənz səmasında İranın hava hücumundan müdafiə sistemi tərəfindən məhv edilmişdir.\nÜçüncüsü, bu məsələ Amerika və İsrailin acizliyini, zillətini və bacarıqsızlığını göstərir. Onlar özlərinin bütün məqsədlərində məğlubiyyətlə üzləşdilər. Öz məğlubiyyətlərinin üstünü örtmək üçün belə bəhanə gətirmək istəyirlər ki, qarşımızda dayananlar husilər və fələstinli silahlılar deyil, məsələni idarə edən İrandır.\nDördüncüsü, onların bu kimi işləri ilə beynəlxalq aləmdə, xüsusilə də İslam dünyasında İranın şəni fövqəladə şəkildə yuxarı qalxır. Çünki İslam aləmi Amerika, İsrail, Ərəbistan və bir sıra ərəb ölkələrinin qeyrətsiz başçılarına qarşı nifrətlə doludur. Hal-hazırda müsəlmanlar İslamın siyasi dövləti kimi yalnız İranı görürlər.\nƏrdəbilin imam cüməsi daha sonra deyib: “İslam ümməti bu şantajlar qarşısında küfr başçılarından soruşur: Ərəbistana tərəf atılan bir raketə görə bu qədər narahat olan sizlər, Ərəbistanın hər gün Yəmənin məzlum xalqının başına onlarla bomba tökməsinə, Yəmən əhalisini dəhşətli dərəcədə mühasirədə saxlamasına qarşı min gün ərzində nə üçün susmusuniz? İsrail üzərində bir naməlum dronun uçmasına həssas olan sizlər, nə üçün İsrailin fələstinliləri 70 il boyunca qətliam etməsinə, Qəzzəni böyük zindana çevirməsi qarşısında sükut etmisiniz?”\nƏrdəbil əhalisinin Ekspertlər Məclisində nümayəndəsi son günlər Amerikanın hay-küy salmasına işarə edərək deyib: “Bütün bu hiddət və İrana qarşı təxribatçı addımlar onların regionda uğursuzluğu üzündəndir.”\nİslam ölkələri başçılarından bəzilərinin sionist rejimi dəstəkləməsinə toxunan xətib deyib: “İsrail öz neft və qaz ehtiyacını ödəməkdən əlavə, bu mənbələr vasitəsilə çoxlu gəlir əldə edir. İsrailin neft və qaz mənbələri yoxdur. Bütün bunlar Azərbaycanın neft və qazından təmin edilir. Azərbaycanın neft və qazı İsrailə ötürülür, İsrail onlar vasitəsilə öz maliyyə ehtiyaclarını ödəməkdən və gəlir əldə etməkdən əlavə, onları oda çevirərək fələstinlilərin başına yağdırır.”\nHəzrət Ayətullah Amili Misir və sionist rejim arasında qaz alqı-satqısı barədə müqaviləyə toxunaraq deyib: “Bu müqavilədən əldə edilən gəlir fələstinlilərin əleyhinə istifadə olunacaq. Bu, Sisinin Fələstinə qarşı çox böyük xəyanətidir. İsrailin Misirə satdığı qaz isə Azərbaycanındır və Hayfa vasitəsilə köçürülür. Hal-hazırda İsrailin qalıq yanacaqlara olan ehtiyacının 60 faizini Azərbayacan təmin edir. İsrail Azərbaycanın qərar qəbul edən ən həssas mərkəzlərinə nüfuz etmişdir. Bu nüfuz o həddə çatıb ki, son vaxtlar İsrail Azərbaycanı özünün ikinci evi adlandırdı və dedi ki, heç yerdə Azərbaycanda olduğu kimi özünü əmin-amanlıqda hiss etmir.”\n2 25, 2018 by adminevent


Tahir Mirkişili: “Qanunvericilik bazasının təkmilləşməsi şəffavlığa və haqlı rəqabətə inamı daha artırıb” – SumqayitXeber.Com\nTahir Mirkişili: “Qanunvericilik bazasının təkmilləşməsi şəffavlığa və haqlı rəqabətə inamı daha artırıb”\nAvqust 01, 13:04 • 418\n“2019-cu ilin sürətli iqtisadi inkişaf ili olacağı əvvəlcədən gözlənilirdi. Bu artımı şərtləndirən əsas amillər kimi Prezident İlham Əliyevin birbaşa rəhbərliyi altında aparılan iqtisadi islahatlar, ölkədə islahatlar üçün əlverişli mühitin olması, uzun illər ərzində həyata keçirilən iri layihələrin, inşa edilən müəssisələrin fəaliyyətə başlamasını göstərmək olar”.\nBu fikirləri millət vəkili Tahir Mirkişili səsləndirib.\nMillət vəkili qeyd edib ki, son 6 ayın iqtisadi yekunları aşağıdakı mühüm nəticələrə gəlməyə imkan verir:\n1. Aparılan islahatlara və təşəbbüslərə, dövlət başçısının çağırış və tövsiyyələrinə iqtisadi subyektlər lazımı dəstəyi və reaksiyanı verərək makroiqtisadi göstəricilərdə müsbət dinamika göstərmişlər. Belə ki, ötən müddət ərzində ÜDM-in 2.4%, qeyri-neft sektorunun 3.2%, qeyri-neft sənayesinin 15.7%, kənd təsərrüfatı istehsalının 13%, qeyri-neft ixracının 15%, valyuta ehtiyatlarının 4 mlrd dollar artması deyilənlərə sübutdur.\n2. 2018-ci ildə qanunvericilik bazasının təkmilləşməsi iqtisadi tənzimləməni daha effektiv etmiş və iqtisadi subyektlərin şəffavlığa və haqlı rəqabətə inamını daha artırmışdır. 2019-cu ilin 6 ayının yekunlarına əsasən dövlət büdcəsi gəlirlərinin 440 mln manat artması, vergi yığımlarının 8.8%, gömrük yığımlarının 8% artması, vergi ödəmələrində qeyri-neft sektorunun payının 70%-u ötməsi, 100 mindən çox yeni əmək müqavilələrinin imzalanması bu deyilənlərə sübutdur.\n3. Ötən müddət ərzində iqtisadiyyatın effektiv tənzimlənməsi artan bütün gəlirlərin 4 milyondam çox insanın sosial qayğısının gücləndirilməsinə yönəltməyə imkan vermişdir.\n4. Bütün bu artımlar fonunda inflyasiya cəmi 2.5% olmuş, əhalinin gəlirləri isə 6.6% artmışdır.\nGöründüyü kimi, bütün bu nəticələr diqqətlə planlaşdırılmış iqtisadi islahatlar dairəsinin elementləridir. Hər bir elementin müsbət dinamika göstərməsi atılan addımların effektivliyindən xəbət verir. Düşünürəm ki, ölkə başçısının “Azərbaycan innovasiyalar, müasir idarəetmə, liberal iqtisadiyyat yolu ilə inkişaf etməlidir” tezisi Azərbaycan iqtisadiyyatının inkişafında yeni müsbət nəticələr əldə etməyə imkan yaradacaqdır.\n4 gün öncə 786\n4 həftə öncə 574\n3 həftə öncə 175


“Azərişıq Qarabağda” layihəsinin icrasına başlanıldı – FOTO – Yenicag.Az\nAna Səhifə Cəmiyyət “Azərişıq Qarabağda” layihəsinin icrasına başlanıldı – FOTO\nYeni Çağ Media Qrupu – Oktyabr 26, 2020 - 15:46\nBu barədə Yenicag.az-a qurumun mətbuat xidmətindən bildirilib.\n“Ali Baş komandan, Prezident İlham Əliyevin rəhbərliyi ilə rəşadətli ordumuzun işğaldan azad etdiyi Qarabağ bölgəsində bütün həyat təminatlı sahələrdə, o cümlədən elektrik enerjisinin təminatı sahəsində də geniş miqyaslı işlər görülür. Hazırda “Azərişıq” ASC-nin əməkdaşları cəbhə boyu bölgələrdə düşmənin mülkü obyektləri hədəfə alması nəticəsində baş verən qəzaların aradan qaldırılması və bərpa işlərini gecə-gündüz operativ şəkildə yerinə yetirirlər”, – ASC-dən bildirilib.\nQeyd olunub ki, azad olunan ərazilərdə yeni güc mərkəzlərinin yaradılması, ən müasir texnologiyalardan, elektron tipli rele mühafizəsi və avtomatika sistemlərini, məsafədən dispetçer idarə etmə sistemini tətbiqi etməklə 110, 35 və 0,4 kV-luq şəbəkələrin yaradılması, ÖİN naqillərdən istifadə etməklə 35 və 0,4 kV-luq elektrik verişi xətlərinin çəkilməsi üzrə layihələr hazırlanmış, həmin layihələrin mərhələli şəkildə həyata keçirilməsi nəzərdə tutulub. Lakin nəzərdə tutulan layihələr yerinə yetirilənədək “Azərişıq” ASC işğaldan azad edilmiş ərazilərdə xüsusi əhəmiyyət kəsb edən strateji obyektlərin müvəqqəti elektrik təchizatının təcili təmin olunması üçün “Azərişıq Qarabağda” layihəsi çərçivəsində təxirəsalınmaz tədbirlərin həyata keçirilməsinə start verib.\n“Əminik ki, işğaldan azad olunmuş torpaqlarımızın hər bir nöqtəsinin elektrik enerjisi ilə təmin edilməsi üçün lazım olan bütün imkanlardan istifadə etməklə “Azərişıq” ASC bu işin də öhdəsindən layiqincə gələcək”, – deyə ASC-nin mətbuat xidmətindən bildirilib.


KAICIID Mərkəzinin onlayn sessiyası keçirildi -\nKAICIID Mərkəzinin onlayn sessiyası keçirildi\nQafqaz Müsəlmanları İdarəsinin sədri Şeyxülislam Allahşükür Paşazadə 13 may tarixində KAICIID Beynəlxalq Dialoq Mərkəzinin Direktorlar Şurasının videokonfrans formatında keçirilən onlayn sessiyasında iclasında iştirak etdi.\nDünyanın ən nüfuzlu beynəlxalq hökumətlərarası təşkilatlarından olan KAICIID-in 9 nəfərlik Direktorlar Şurasında yer alan yeganə müsəlman dini lider Şeyxülislam Allahşükür Paşazadə videoiclasda Azərbaycan, Qafqaz müsəlmanlarının səmimi salamlarını, dövlət başçımızın xeyir-dualarını iştirakçıların diqqətinə çatdırdı. KAICIID Təşkilatının Baş Katibi d-r Feysal bin Müəmmar videokonfransın gedişində pandemiya səbəbindən öncədən nəzərdə tutulan görüşlərin müvəqqəti təxirə salındığını, lakin proqram üzrə layihə və təşəbbüslərin həyata keçirilməsi yönündə səylərin davam etdirildiyini vurğuladı. Tədbirin gedişində bir sıra önəmli məsələlər, o cümlədən mərkəzin idarəetmə sistemi ilə bağlı, KAICIID-in inkişaf strategiyası ətrafında müzakirələr aparıldı. Toplantının proqramına dinlərarası dialoqa dair beynəlxalq dövlətlərarası koordinasiya məsələləri, həmçinin, G20 çərçivəsində Dinlərarası Forumun inkişaf perspektivləri kimi əhəmiyyətli məsələlər daxil idi. Ümumi rəy bundan ibarət oldu ki, videokonfrans müvəqqəti format kimi qənaətbəxşdir, lakin şərait imkan verən kimi canlı ünsiyyət şəraitində toplaşmaq məqsədəuyğundur.\nŞeyxülislam A. Paşazadə ilə bərabər Direktorlar Şurasında təmsil olunan Vatikanın Dinlərarası dialoq üzrə Pontifik şurasının prezidenti Kardinal Migel Ayuso, Ekumenik Patriarxatının Ekzarxı Mitropolit Emmanuel, Kenterberi Arxiyepiskopunun Dinlərarası məsələlər üzrə katibi, İngilis kilsəsinin Dinlərarası məsələlər üzrə məsləhətçisi Riçard Sudvort, Amerika Yəhudi Komitəsinin Dinlərarası məsələlər üzrə beynəlxalq direktoru Baş Ravvin David Rosen, Shanti Ashram təşkilatının direktoru dr. Kezevino Aram, habelə Beynəlxalq Mərkəzin məsul əməkdaşları videokonfransda iştirak etdilər. Onlayn sessiya məhsuldar keçdi.\nQMİ sədri Şeyxülislam A. Paşazadə videokonfrans iştirakçılarına məlumat verdi ki, Ramazan ayının sabahkı günü Azərbaycandakı dini konfessiyaların başçıları həmrəylik nümayiş etdirərək oruc tutub İftar süfrəsinə təşrif buyuracaqlar. Bu məclisdə birgə dualar ediləcək, Uca Yaradandan Vətənimiz və bütün dünyanın salamatlığı, ümumi bəladan xilas olmamız üçün ümumi istəklərimiz dilə gətiriləcək, Xaliqimizə xoş gedən dinlərarası dialoq və konfessiyalararası mənəvi harmoniya bariz nümayiş etdiriləcəkdir. Videokonfransa rəhbərlik edən Mitropolit Emmanuel bu təşəbbüsü yuksək dəyərləndirdi və Şeyxülislam A. Paşazadədən xahiş etdi ki, sabahkı birgə dua mərasiminin iştirakçılarına KAICIID üzvlərinin salamlarını və ən xoş arzularını yetirsin.\n13.5.2020 - 20:23


Hafiz Hacıyev: “İlham Əliyevə səs verdim” – Turkustan.info\n05 Dekabr 2020 19:37\nHafiz Hacıyev: “İlham Əliyevə səs verdim”\n11 Aprel 2018 12:26\nH.Hacıyevin sözlərinə görə, mütəmadi olaraq proses haqda ona məlumat verilir: “Seçkilər çox demokratik keçirilir, heç bir müdaxilə yoxdu. Amma bəzi qüvvələr görür ki, mən səsvermədə 2-ci yerə çıxıram. Buna görə bəziləri çalışırlar ki, həmin məntəqələrdə seçkilərin nəticələri tanınmaması üçün təxribat törətsinlər”.\nHafiz Hacıyev bu dəfə daha çox səs toplayacağını deyir: “Üçüncü dəfədi ki, prezident seçkisində iştirak edirəm. Xalqın seçkiyə çox böyük marağı var və aktivlik yüksəkdi. Bu seçkidə əvvəlki illərdən daha çox səs toplayacağam. Bu saata olan məlumata görə, İlham Əliyev artıq qalib gəlib. Biz bunu qəbul etməliyik. Mənim də ikinci yerdə olmağım vacibdi. Bu saata kimi ikinci yerdəyəm”.\nPrezidentliyə namizəd özünün və övladlarının kimə səs verdiyini açıqlayıb: “Mən İlham Əliyevə səs verdim. Bir oğlum başqa məntəqədə İlham Əliyevə səs verib. Digər iki övladım isə mənə səs verib. Proporsionallığı təmin etmişik”. /Hafta.az/\n05 Dekabr 2020 17:04\n05 Dekabr 2020 16:41


Hadisə 27 Fevral 2019 13:35 (UTC+04:00)\nSon günlərdə dövlət sərhədinin etibarlı mühafizəsi, narkotik vasitələrin və psixotrop maddələrin qanunsuz dövriyyəsinə qarşı mübarizə sahəsində Dövlət Sərhəd Xidməti (DSX) tərəfindən uğurlu əməliyyatlar davam etdirilib, narkotik vasitələrin dövlət sərhədindən qeyri-qanuni gətirilməsi cəhdinin qarşısı alınıb.\nDSX-dən Trend-ə verilən məlumata görə, Sərhəd Qoşunlarının “Lənkəran” sərhəd dəstəsinin xidməti ərazisində Astara rayonunun Züngüləş kəndi yaxınlığındakı sərhəd zastavasının xidməti sahəsində İran İslam Respublikasından Azərbaycan Respublikasına doğru 1 nəfər şəxsin qeyri-qanuni yolla dövlət sərhədini pozması barədə məlumat daxil olub. Sərhəd pozucusunun müəyyənləşdirilməsi və saxlanılması istiqamətində təşkil edilmiş əməliyyat-axtarış tədbirləri nəticəsində saat 12:45 radələrində dövlət sərhədini pozmağa cəhd edərkən İran İslam Respublikasının vətəndaşı 1975-ci il təvəllüdlü Tahiri Müqəddəm Rza Əbdüləli oğlu saxlanılıb.\nSərhəd pozucusunun üzərinə baxış keçirilərkən 1 ədəd bel çantası, 2 ədəd spirtli içki, 1 ədəd narkotik maddə istifadə etmək üçün qəlyan və 1 qram olan narkotik vasitə “tiryək” aşkarlanaraq götürülüb.\nDövlət sərhədinin pozulması ilə əlaqədar Astara rayon polis şöbəsinin əməkdaşları ilə birgə keçirilmiş kompleks əməliyyat-axtarış tədbirləri nəticəsində İİR vətəndaşı ilə əlaqədə olan Astara şəhər sakini 1986-cı il təvəllüdlü Məmmədov Amil Nəhmət oğlu şübhəli şəxs qismində saxlanılıb.\nİlkin araşdırma zamanı A.Məmmədov 23 fevral tarixində gecə saatlarında Astara rayonunun Ərçivan kənd sakini 1986-cı il təvəllüdlü Hacıyeva Vüsalə Qurban qızı ilə birlikdə Astara rayonunda yerləşən “İstisu” adlanan əraziyə gəlmələri və İİR vətəndaşı ilə görüşərək ondan narkotik vasitə əldə etmələrini etiraf edib.\nDaxili İşlər Nazırliyinin əməkdaşları ilə birgə keçiriən əməliyyat-axtarış tədbirləri nəticəsində 24 fevral tarixində V.Hacıyevanın yaşadığı evə baxış zamanı həyətyanı sahədə 2550 qram “heroin”, 540 qram “marixuana”, 300 qram “metamfetamin”, 64 ədəd tropikamid “mydrax”, 100 konvalyutda “preqabalin-150” aşkarlanaraq götürülüb.\nSaxlanılmış şəxslər barəsində Azərbaycan Respublikasının Cinayət Məcəlləsinin müvafiq maddələri ilə cinayət işi başlanılıb, barələrində “həbs” qətimkan tədbiri seçilib.\nİİR vətəndaşı Tahiri Müqəddəm Rza Əbdüləli oğlunun 2005-ci ildə dövlət sərhədini pozduğuna və narkotik vasitələrin qaçaqmalçılığına görə DSX əməkdaşları tərəfindən saxlanılaraq məhkum olunması, Hacıyeva Vüsalə Qurban qızının isə qəsdən adam öldürməyə görə məhkum olunması müəyyən edilib.


Daha 3 idmançımız dopinqdən istifadəyə görə cəzalandırılıb\n14:59 25.12.2018 (Yenilənib 14:27 25.12.2018)\nBununla da AMADA tərəfindən cəzalandırılan idmançıların sayı 39-a çatıb\nBAKI, 25 dekabr - Sputnik. Xəbər veridiyimiz kimi, bu gün Azərbaycan Milli Antidopinq Agentliyinin (AMAA) ilin yekunları ilə bağlı hesabat iclası keçirilib. Sputnik Azərbaycan xəbər verir ki, AMAA-nın gördüyü işlərlə bağlı mediaya illik hesabat verən icraçı direktoru Şəfəq Hacıyeva bir sıra məsələlərdən danışıb.\nO, həmçinin bu il dopinqdən istifadəyə görə cəzalandırılan idmançılar barədə də danışıb. Bildirib ki, buna görə Azərbaycanın daha 3 idmançısı cəzalandırılıb. Velosipedçi Ramazan Əliyev 33 aylıq, ağırıqqaldıranlar - Emin Qocayev və Rəcəb Mustafayev 48 ay müddətinə diskvalifikasiya olunub.\nBununla da AMADA tərəfindən cəzalandırılan idmançıların sayı 39-a çatıb.\nMilli Antidopinq Agentliyi, Azərbaycan Milli Antidopinq Agentliyi, cəza, dopinq\nİdmançımızla bağlı dopinq qalmaqalına aydınlıq gətirildi\nDopinq problemi gündəmə gəldi\nOlimpiadada ilk dopinq qalmaqalı baş verdi\nBir gün əvvəl İranın İraqdakı səfiri İrec Məscedi “Rudaw” kürd xəbərlər agentliyinə bildirib ki, Tehran Türkiyə qoşunlarının İraqda olmasına qarşıdır.\nBAKI, 28 fevral - Sputnik. İranın Ankaradakı səfiri Məhəmməd Ferazmend Türkiyənin Xarici İşlər Nazirliyinə çağırılıb.\n“Report” xəbər verir ki, bu barədə “Anadolu” agentliyi bildirib.\nTürkiyəni xarici siyasət idarəsində İran səfirinə bildiriblər ki, rəsmi Ankara Tehrandan terrorizmlə mübarizə məsələlərində buna qarşı çıxış etməyi yox, dəstək gözləyir.\nMəhəmməd Frezamend isə öz növbəsində İraqdakı həmkarı İrec Məscidinin Türkiyə əleyhinə açıqlamaları ilə razılaşmadığını bildirib. O, qeyd edib ki, Türkiyənin İraqın sabitliyi və təhlükəsizliyinə yönələn PKK təşkilatı əleyhinə keçirdiyi əməliyyatların terrora qarşı olması Bağdad da daxil olmaqla hamıya məlumdur.


"Qızların həyatını puç etdilər, cəzasını çəkəcəklər" - Ramal qardaşı haqda » Bizim analoqumuz yoxdur!\nAnaloq.az 2-04-2019, 16:06\nAnaloq.Az xəbər verir ki, o, İnstaqram hesabında məsələyə münasibət bildirərək, qardaşının yanlış addım atdığını deyib.\n"Məlum "3 qız” videosunun yayıldığı ilk gün mən də elə sizin kimi dost-tanışda gördüm. Bu video məsələsində qardaşımın adının hallanacağını heç təsəvvürümə belə gətirməyəcəyim bu hadisəyə reaksiyam sizin indiki reaksiyanız kimi oldu.\nBir kişi yetişdirsən o, bir fərd olar, bir qadın yetişdirə bilsən, o, ulus olar, millət olar. Bu baxımdan qadınlar mənim üçün çox dəyərlidir. Azərbaycan xanımları mənim analarımdır... Azərbaycan xanımları mənim bacılarımdır... Elə həm də o kişiləri böyüdəndir... Eyni zamanda bu və ya bu kimi videolarda qızların həyatını puç edən hər "uğurlu" və "zəngin" kişinin arxasındakı dəyərli varlıqdır. Bu toplumu yetişdirən, "Kişiyə olar, amma qadına olmaz" deyib qadını kişiyə əzdirəndir. Qızı olanda dünyaya gətirməkdən imtina edib, oğlu oldu deyə başqa qadınlara acıq verəndir... Qayınanadır, baldızdır, xaladır, bibidir...\nBu cəmiyyətdə nə qədər ki, qadınlar qadınlara hörmət etməyəcək, həmcinsi ilə həmrəy olmayacaq, sevməyəcəksə, kişilərdən də qadınlara qarşı yüksək dəyərlər gözləməsin. Qadın qadını dəyərləndirsəydi, bu gün qadınlar əzilməz, öldürülməzdi...


İslamda qonşu haqqı | Minbərdən Könüllərə\nƏcdadımız, hər zaman mağazalarda vitrinə qoyulan malları almaqdan və satmaqdan çəkinərdilər. Bunun səbəbini isə həmin vitrinlərə qoyulan hər hansı bir qida maddəsində, neçə yetimin, yoxsulun ilişib qalmış qəmli nəzərlərinin olmasıdır.\nBu həssaslığı, göz önündə tutaraq restoranların, küçəyə açılan pəncərələrində, göz haqqından qorunmaq üçün hər zaman pərdə olardı. Evdə ət pişirilsə, “İyi qonşuya getdi, haqqı var.” deyə bir pay da qonşuya göndərilərdi. Həmişə qul haqqına, qonşuluq haqqına və göz haqqına ehtiram var idi.\nKeçmişin insanları bu qədər mədəni idi. Bəs bizim bugünkü mədəniyyət səviyyəmiz necə idi?\nCənabı Haqqın bizdən necə bir qonşu olmağımızı istədiyini ifadə etmək baxımından Allah Rəsulu -səllallahu əleyhi və səlləm- Əfəndimizin bu mübarək hədisi-şərifləri nə qədər ibrətlidir:\n“Cəbrayıl mənə qonşuya yaxşılıq etməyi (yəni qonşu haqqına riayət etməyi) o qədər çox tövsiyə etdi ki, qonşunu qonşuya vərəsə edəcək zənn etdim.” (Buxari, Ədəb, 28; Müslim, Birr, 140-141)\nAllahu təala qonşularımıza yaxşılıq etməyimiz baxımıdan bir ayəti kərimədə belə buyurur:\n“Allaha ibadət edin və Ona heç bir şeyi şərik qoşmayın! Ata-anaya qohum-əqrəbaya, yetimlərə, yoxsullara, yaxın və uzaq qonum-qonşuya, yaxın (yoldaş və) dosta, (pulu qurtarıb yolda qalan) müsafirə (yolçulara), əlinizin altında olana (sahib olduğunuz qul və kənizlərə) yaxşılıq edin! Həqiqətən, Allah özünü bəyənənləri, lovğalıq edənləri sevməz!”(Nisa Surəsi, 36)\nFəxri-i Kainat Əfəndimiz (səv)-in qonşuluq ilə əlaqədar nəbəvi fərmanları iki xüsus əsasındadır:\n1.Qonşuya əziyyət verməmək, onun hüququnu, iffətini, namusunu, təhlükəsizliyini qorumaq.\n2.Qonşuya yaxşılıq, ikram, ehsan halında olmaq. Onun dərdiylə dərtlənmək, çətinlikdə olanda ona yardım etmək.\nDemək ki, qonşu qonşuya möhtac. Qonşu qonşuya əmanət. Heç bir müsəlman, öz qardaşından biganə qala bilməz. «Qoy o, öz başının çarəsinə baxsın» deyə bilməz.\nQonşuluq, bir məkan ortaqlığı və yaxınlığıdır. İnsan, gözü qarşısında, ətrafında olan bitəndən məsuliyyət hiss etməlidir. Gündən-günə irəliləməkdə olan müasir dünyamız hər kəsin bir-birinə qonşu olduğu tək bir diyar halına gəlməkdədir. Dünyanın bir ucundan digər ucuna təyyarə yarım gündə çata bilməkdədir. Keçmişdə aylarla davam edən bir səfərlə ancaq çatılması mümkün olan bir iqlimdə, hər hansı bir fəlakət meydana gəlsə, artıq rabitə vasitələrilə, dəqiqələr içərisində bundan xəbərdar ola bilirik. Əgər həmin bölgədən xəbərdar oluruqsa deməli məsuliyyət daşıyırıq.\nÇünki, Məsuliyyət, imkanlar nisbətindədir.\nİnsanın mal və bənzəri imkanlarını çoxaltma səyini təsbit ilə başlayan Tekasür Surəsinin son ayəti kəriməsində buyurulur:\n“Sonra, o gün nemətlər barəsində hökmən sorğu-suala tutulacaqsınız” (Ət-Təkasur, 8)\nHər imkanın, harada istifadə edildiyinin, necə istifadə edildiyinin hesabı vardır. Maddi imkanlarda olduğu kimi, mənəvi ehsanların da hesabı vardır. Cənabi-Haqq, bizə iman mərhəmət lütfetdi. Ən böyük, ən uca Peyğəmbərə bizi ümmət etdi. Bu nemətlərin şükrünün necə olacağı barəsində təfəkkür etməmiz, hesabını buna görə verəcəyimizi unutmamamız lazımdır.\nPeyğəmbər -səllallahu əleyhi və səlləm- əfəndimiz, əshabına ikram edib onları doyurmadan özü doymazdı.\n“Qonşusu ac ikən tox yatan mömin deyil.” (Hakim, II, 15) buyururdu.\nOxunub: Bu gün - 0 dəfə, Cəmi - 233 dəfə.


Qaxda sahibsiz it 4 çobanı və çoxlu heyvanı dişlədi » SAVAŞ\nAPA-nın məlumatına görə, hadisə Qax rayonunda Sarıca qışlağında baş verib.\nSahibsiz it qoyunların saxlandığı təsərrüfata hücum edərək 4 çobanı - Qax rayon İlisu kənd sakinləri, 54 yaşlı Zabit Musayevi, 83 yaşlı Əli Süleymanovu, 47 yaşlı Azər Məmmədovu və 84 yaşlı Əziz Musayevi yaralayıb.\nBundan başqa, it qarşısına çıxan mal-qaraya və çoban itlərinə də hücum edərək xəsarət yetirib. Xəsarət alan çobanlar Qax Rayon Mərkəzi Xəstəxanasına (RMX) müraciət ediblər.\nQax RMX-dan bildirilib ki, itin dişlədiyi çobanların hamısı quduzluğa qarşı peyvənd olunub. Əsasən üz nahiyəsindən və əlindən xəsarətlər alan 84 yaşlı Əziz Musayev vəziyyəti ağır olduğundan Bakıdakı xəstəxanalardan birinə göndərilib.\nQax Rayon Baytarlıq İdarəsindən bildirilib ki, idarə tərəfindən həmin əraziyə baxış keçirilib, müvafiq tədbirlər görülüb, vəziyyət nəzarətə götürülüb. Yaralı heyvanlara və itlərə quduzluğa qarşı peyvəndlər vurulub.\nAğdaşda yırtıcı quşlar qoyun sürüsünə hücum edib, tələfat var\nBakının mərkəzində 4 kişi qadına hücum edərək, onu təpiklədilər


Saç tökülməsinin səbəbləri – qarmag.com\nQadın və kişilərdə saç qırılmaları o qədər də böyük həcmdə fərqlənmir. Bu problemlə qarşılaşanların böyük bir qismini 34 yaşa kimi olan gənclər və orta qrup insanlar təşkil edir. Bundan başqa iştirakçıların 70% müntəzəm olaraq saç tökülməsinə qarşı hər hansı bir məhsuldan istifadə etmədiyini bildiriblər.\nTədqiqatçıların fikrinə əsasən, saç tökülməsinin ən böyük səbəbi stress və insanların düşdüyü depresiyadır. Mütəxəsisslərin fikrinə görə saç tökülməsinin böyük bir qismini yəni 52-i % -ni stress təşkil edir. Bunun yaranmasına 42% genetik faktorlar, 37% isə jele və sprey kimi saç nizamlayıcılar təsir edir.\nGenetik faktorlar daha çox kişilərə, jele, sprey kimi niamlayıcılar və stess isə əksəriyyətlə qadınlara məxsus olub. Qadınların böyük bir qisminin saç tökülmə səbəbi balanssız qidalanma, hormonlarda olan dəyişiklik və hava dəyişmələri daxildir. Stress faktorunu qeyd edənlərin əksəriyyətini 25-44 yaş arası orta yaş qrupu insanlar təşkil edir. AB və C1 sosial-iqtisadi sinifinə mənsub şəxslər də genetik faktorların saç tökülməsinə səbəb olduğunu əsas göstərir. AB qrupuna dəri iltihablanması və hormonlarda olan dəyişikliklərə məruz qalan insan qrupları və digər sosial-iqtisadi qruplar daxildir. Bundan başqa, araşdırmaya görə iştirakçıların 28%-ni saç tökülməsinə gətirib çıxaran səbəblər bilinmir. Bu şəxslər içində kişilərin qadınlara nisbətən daha çox olması diqqət çəkir.\n← Dickin Medalı nədir?\nEnşteyn kimə dil çıxardıb? →\nGələcəyi xəbər verən yuxular\n29 Noyabr 2016 Rəis 0\nƏn gözəl üz cizgiləri olan xalq\nAmerikada Zənciləri Öldürən Gizli Təşkilat KU KLUX KLAN hakkında bilinməyənlər\n6 Noyabr 2016 Rəis 0


Biləsuvar rayonunda Səfərbərlik və Hərbi Xidmətə Çağırış üzrə Dövlət Xidmətinin yaradılmasının 6 illiyi qeyd olundu. - Xəbərlər - BİLƏSUVAR RAYON Icra Hakimiyyəti\nBiləsuvar rayonunda Səfərbərlik və Hərbi Xidmətə Çağırış üzrə Dövlət Xidmətinin yaradılmasının 6 illiyi qeyd olundu.\n13 fevral 2018-ci il tarixdə Biləsuvar rayonunda Səfərbərlik və Hərbi Xidmətə Çağırış üzrə Dövlət Xidmətinin yaradılmasının 6 illiyi qeyd olundu.\nTədbirdə Biləsuvar rayon İcra Hakimiyyətinin Başçısı Mahir Quliyev, Səfərbərlik və Hərbi Xidmətə Çağırış üzrə Dövlət Xidmətinin Biləsuvar rayon şöbəsinin əməkdaşları, hüquq-mühafizə orqanlarının rəhbərləri, şura üzvləri iştirak etdi.\nİştirakçılar əvvəlcə Heydər Əliyev parkında Ulu Öndərin abidəsini ziyarət etdilər, əziz xatirəsinə tər çiçəklər qoydular.\nBiləsuvar rayon İcra Hakimiyyətinin Başçısı Mahir Quliyev xidmətin işçilərini peşə bayramları münasibətilə təbrik edərək onlara fəaliyyətlərində uğurlar arzuladı. Bildirdi ki, 2012-ci il fevralın 13-də Azərbaycan Respublikası Prezidentinin Fərmanı ilə Səfərbərlik və Hərbi Xidmətə Çağırış üzrə Dövlət Xidmətinin yaradılmışdır. Fərman vətəndaşların hərbi xidmətə çağırışı sahəsində idarəetmə strukturunun təkmilləşdirilməsi, onun müasir tələblərə uyğun qurulması məqsədini daşıyırdı. Keçən müddət ərzində xidmət və onun rayon şöbəsi tərəfindən xeyli iş görülmüş, əməkdaşlar üzərilərinə düşən mühüm və məsuliyətli vəzifələrin öhdəsindən layiqincə gəlmişlər.\nM.Quliyev xidmətin rayon şöbəsinin işçilərinə bir daha uğurlar diləyərək, onlara çətin və şərəfli fəaliyyətlərində yeni-yeni nailiyyətlər arzuladı.\nÇıxış edənlər peşə bayramları münasibətilə Səfərbərlik və Hərbi Xidmətə Çağırış üzrə Dövlət Xidmətinin işçilərinə öz təbriklərini bildirdilər.\nSəfərbərlik və Hərbi Xidmətə Çağırış üzrə Dövlət Xidmətinin Biləsuvar rayon şöbəsinin rəisi Namiq Osmanov çıxış edərək onlara göstərilən bu yüksək diqqət və qayğıya görə öz minnətdarlığını bildirdi.\nSəfərbərlik və Hərbi Xidmətə Çağırış üzrə Dövlət Xidmətinin Biləsuvar rayon şöbəsinin əməkdaşları peşə bayramlarında Azərbaycanın Milli Qəhramanı Mübariz İbrahimovun evini ziyarət edərək atası Ağakərim İbrahimova xatirə hədiyyəsi təqdim etmişlər.


İLAHİ QANUN QANUNLARIN ƏN GÖZLİDİR\nNews Code : 248295\nGöründüyü kimi, bu kәlmә “bәsәr” kәlmәsi ilә dеyil, “еyn” kәlmәsi ilә birlikdә işlәnir. Аmmа “ğәzz” kәlmәsi bаrәsindә isә dеyirlәr ki, ğәzzi-bәsәr, ğәzzi-nәzәr, ğәzzi-tәrәf. “Ğәzz” bахışı аzаltmаq mәnаsınаdır. “Ğәzzi-bәsәr”, yәni gözün bахışlаrını аzаltmаq. Qurаni-kәrimdә “Lоğmаn” surәsinin 19-cu аyәsindә Lоğmаnın öz övlаdınа vеrdiyi nәsihәtlәrdә dеyilir: “Vәğzuz min sоvtikә”–yәni “öz sәsini аzаlt, mülаyim еt, hеç vахt qışqırmа.” “Hücürаt” surәsinin 10-cu аyәsindә isә dеyilir:\n“О kәslәr ki, Rәsuli-Әkrәmin hüzurundа (dаnışаn zаmаn) öz sәslәrini mülаyim еdirlәr vә qışqırmırlаr, оnlаr hәmin kәslәrdir ki, Аllаh оnlаrın qәlblәrini tәqvа üçün imtаhаn еtmişdir.”\nHind ibni Әbi Hаlә Pеyğәmbәri-Әkrәmin (s) zаhiri хüsusiyyәtlәrini bәyаn еdәrkәn bеlә dеyir: “Vә izа fәrihә ğәzzә tәrfәhu”–yәni “Pеyğәmbәr хоşhаl оlаndа gözlәri yаrıyumulmuş vәziyyәtә düşürdü.” Аydındır ki, mәqsәd bu dеyildir ki, gözlәrini tаmаmilә yumur vә qаrşı tәrәfә bахmırdı.\nMәrhum Әllаmә Mәclisi “Bihаrul-әnvаr” kitаbındа bu cümlәni bеlә tәfsir еdir:\n“Göz qаpаqlаrını yаrıyumulmuş vәziyyәtә sаlıb bаşını аşаğı sаlırdı, gözlәrini tаm аçmırdı. О bеlә еdirdi ki, tаmаmilә şаdlıq vәziyyәtindәn uzаq оlsun. Ümumiyyәtlә, öz еhtirаs vә hisslәri qаrşısındа mәğlub оlаn şәхslәr şаdlıq hissi kеçirәndә iхtiyаrsız оlаrаq gözlәrini bütöv аçır, qәh-qәhә ilә gülür vә hәyәcаnа, vәcdә gәlirlәr. Аmmа аğır vә vüqаrlı şәхslәr bеlә dеyildir.”\nӘli (ә) Cәmәl mühаribәsindә bаyrаğı öz оğlu Mәhәmmәd ibni Hәnәfiyyәyә vеrәrkәn mәşhur tövsiyәlәrindә buyurur: “Dаğlаr yеrindәn qоpsа dа sәn öz yеrindә dаyаn, dişlәrini bir-birinә möhkәm sıх (ki, qәzәb hislәrin tәhrik оlunsun), bаşını Аllаhа әmаnәt vеr vә аyаqlаrını yеrdә möhkәm sахlа!” Ахırdа әlаvә еdib buyurur:\n“Düşmәnin sоn nöqtәsini nәzәrindә sахlа vә gözlәrini qıy.”\nАydındır ki, mәqsәd gözlәrinin bаğlаmаsı, bахmаmаsı dеyildir, әksinә mәqsәd budur ki, müәyyәn bir nöqtәyә, хüsusilә düşmәnin tәchizаtınа hеyrаn оlmа.\nHәmçinin о hәzrәtin mühаribәlәrdә öz sәhаbәlәrinә vеrdiyi ümumi göstәrişlәrdә dеyilir:\n“Düşmәnin tәchizаtınа tәrәf bахışlаrı-nızı аzаldın, çünki bu yоllа qәlblәriniz möhkәm vә dаhа аrаm оlаr. Fәryаdlаrınızı аzаldın, оnа görә ki, bu yоllа süstlüyü özünüzdәn dаhа yахşı uzаqlаşdırа bilәrsiniz.”\nBütün bu misаllаrdаn mәlum оlur ki, ğәzzi-bәsәr bахışlаrı аzаltmаq mәnаsınа оlub, hеyrаn оlmаmаq, diqqәtlә tаmаşа еtmәmәk vә qаrşı tәrәfә müstәqil nәzәr sаlmаmаqdır.\n“Mәcmәul-bәyаn”dа “Nur” surәsinin bu аyәlәrinin tәfsirindә dеyilir: “Әslul-ğәzzi әn-nöqsаnu”–yәni ğәzzin mәnаsının kökü аzаltmаqdır.\n“Yuqаlu: ğәzzә min sоvtihi vә min bәsәrihi, еy nәqәsә”–yәni әgәr bu kökdәn аlınаn fеl sәsә vә gözlәrә аid еdilәrsә, mәnаsı bu оlаr ki, оnu аzаlt. “Hücürаt” surәsinin qеyd оlunаn аyәsinin tәfsirindә dеyilir:\n“Ğәzzә bәsәrәhu izа zә”әfәhu әn hiddәtin-nәzәr”–Yәni “ğәzzә bәsәrәhu” kәlmәsinin mәnаsı budur ki, diqqәtli bахışlаrı аzаlt.”\nRаğib İsfаhаni özünün nәfis “Müfrәdаtil-Qurаn” аdlı kitаbındа bu kәlmәni dә еynilә bu cür izаh еtmişdir.\nDеmәli, bәhs еtdiyimiz аyәdә “yәğuzzu min әbsаrihim” cümlәsinin mәnаsı budur ki, bахışlаrınızı аzаldın, yәni hеyrаn оlub bахmаyın. Üsul аlimlәrinin dеdiyi kimi, оnа müstәqil nәzәrlәrlә dеyil, sаdәcә bir vаsitә nәzәri ilә bахın.\nBәzәn insаn bir şәхsә bахır, mәqsәdi dә hәmin şәхsin özünә diqqәt yеtirmәkdir. Mәsәlәn, оnа görә bахır ki, оnun nеcә gеyindiyini, qаlstukunu nеcә bаğlаdığını, sаçlаrını nеcә dаrаyıb sәliqәyә sаldığını görsün. Аmmа bәzi vахtlаrdа isә insаnlа üzbәüz оlаn şәхsә bахış bunа görәdir ki, оnunlа dаnışır. Üzbәüz dаyаnıb qаrşı tәrәflә dаnışmаq qаrşıdаkı insаnа bахmаğı tәlәb еdir. Bu cür bахışlаr dаnışıq üçün bir növ müqәddimә vә vаsitә sаyılır. Lаkin birinci nәzәr isә tаm müstәqil nәzәrdir. Dеmәli, cümlәnin mәnаsı bu оlur: “Möminlәrә dе ki, qаdınlаrа hеyrаn оlmаsınlаr, gözlәrini оnlаrа dikmәsinlәr vә şоrgözlük еtmәsinlәr.”\nBunu dа әlаvә еtmәk lаzımdır ki, tәfsir-çilәrdәn bәzilәri “ğәzz” kәlmәsini nәzәri tаmаmilә tәrk еtmәk mәnаsınа götürüb iddiа еtmişlәr ki, bu аyәdә mәqsәd оvrәtә bахmаğı tәrk еtmәkdir. Çünki, sоnrаkı cümlә dә оvrәtin nәzәrlәrdәn gizlin sахlаnmаsınа dәlаlәt еdir. Yеnә dә fәqihlәrin dеdiklәri kimi, әgәr mәqsәd bахmаğın ümumiyyәtlә tәrk оlunmаsıdırsа–istәr tаmаşа vә lәzzәt üçün оlаn bахış оlsun, istәrsә dә dаnışığın müqәddimәsi оlаn bахış–hәr iki hаldа nәyә bахılmаsı qеyd оlunmаmışdır.\nLаkin әgәr bizim bәyаn еtdiyimiz әsаsа görә “ğәzzun-nәzәr” kәlmәsindәn mәqsәd “hеyrаnlıqlа bахmаyın” оlsа, yәni burаdа dаnışığın tәlәbi оlаn bахışlаrа diqqәt yеtirilsә vә mәqsәd şоrgözlükdәn çәkinmәk оlsа, bu hаldа tәbiidir ki, “ğәzzul-bәsәr” insаnın surәtinә аid еdilir. Zәrurәtin tәlәb еtdiyi dә bu qәdәrdir. Üzdәn bаşqа yеrlәrә bахmаq (bәlkә dә iki әl bilәyә qәdәr) hәttа “ğәzzi-bәsәr” ilә dә cаiz dеyildir.\nAyətullah Şəhid Mütəhhərinin “Hicab” kitabından


Thursday, 30 İyun 2022 00:16\nSənübər Qocayeva\t 29 İyun 2022 15:30\nAdi günlərlə müqayisədə bayram günlərində daha çox heyvanın kəsimi və satışının həyata keçirildiyini nəzərə alaraq, Azərbaycan Qida Təhlükəsizliyi Agentliyi (AQTA) aidiyyəti dövlət orqanları ilə birgə əhalinin təhlükəsiz ət və ət məhsulları ilə təmin edilməsi istiqamətində həyata keçirilən tədbirlərin miqyasını daha da genişləndirəcək.\nYAZTV-nin məlumatına görə, bunu AQTA-nın Heyvan sağlamlığı şöbəsinin müdiri, respublikanın baş dövlət baytarlıq müfəttişi Qalib Əbdüləliyev bildirib.\nOnun sözlərinə görə, Qurban bayramı günlərində əvvəlki illərdə olduğu kimi, qurbanlıq heyvan kəsimi və satışı xidmətləri müvafiq qurumlarla birlikdə əvvəlcədən müəyyənləşdirilmiş ünvanlarda təşkil ediləcək: "Bu satış məntəqələrində baytarlıq nəzarətindən keçmiş və sanitar-gigiyenik tələblərə uyğun kəsilmiş qurbanlıq heyvanlar sifarişçilərə təqdim olunacaq. Bununla yanaşı, regionlarda AQTA ilə razılaşdırılmaqla, səyyar heyvan kəsimi çadırları quraşdırılaraq qurbanlıq heyvanların baytarlıq nəzarəti altında kəsimi və satışı nəzərdə tutulur. Hazırda respublikanın bütün yerlərində heyvan kəsimi məntələrinin müəyyənıəşdirilməsi istiqamətində işlər görülür. İndiyə kimi müəyyənləşdirilmiş yerlərin sayı təxminən 130-dan çoxdur. Bunlar həm diri heyvanların, həm də heyvanlarının kəsim və satış məntəqləri aiddir. Ola bilsin ki, rəqəmdə dəyişillik ola bilər. Proses davam etdiyindən Qurban bayramına bir neçə gün qalmış ünvanlar açıqlanacaq".\n"Bayram günlərində AQTA-nın müfəttişləri aiddiyyəti dövlət qurumları ilə birlikdə nəzarət tədbirlərini gücləndirəcək", - deyə o əlavə edib.\nSənübər Qocayeva\t 16 İyun 2022 20:00\nAzərbaycan Konstitusiya Məhkəməsi Palatasının növbəti iclası keçirilib.\nBu barədə ""YAZTV-yə Konstitusiya Məhkəməsinin Mətbuat Xidmətindən məlumat verilib.\nBildirilib ki, iclasda Azərbaycan Konstitusiyasının 130-cu maddəsinin IV hissəsinə və “Konstitusiya Məhkəməsi haqqında” Qanunun 7.1-ci maddəsinə əsasən, Azərbaycan Cinayət Məcəlləsinin 259-cu və 314-cü maddələrinin şərh edilməsinə dair Azərbaycan Respublikası Prokurorluğunun sorğusuna baxılaraq, Plenumun icraatına qəbul olunması haqqında qərardad çıxarılıb.\nSorğuya mahiyyəti üzrə, tərəflərin iştirakı ilə Konstitusiya Məhkəməsi Plenumunun iyulun 8-nə təyin edilmiş iclasında baxılacaq.\nUşaqlar arasında aparılan "tər testi"nin nəticələri açıqlanıb\nSənübər Qocayeva\t 14 İyun 2022 16:30\nYAZTV xəbər verir ki, İcbari tibbi sığortanın Xidmətlər Zərfi ilə təminata alınan bu müayinəyə, əsasən, erkən yaş dövründə olan uşaqlar cəlb olunub.\nSənübər Qocayeva\t 28 İyun 2022 13:30\nAzərbaycandan Həcc ziyarətinə getmək istəyən zəvvarların ilk qrupu sabah (iyunun 29-da) Səudiyyə Ərəbistanına yola düşəcək.\nYAZTV xəbər verir ki, ilk qrupu aparacaq təyyarə sabah saat 12:30-da Bakıdan Ciddəyə uçacaq.\nQafqaz Müsəlmanları İdarəsinin (QMİ) Xarici Əlaqələr şöbəsinin müdiri Vüsal Cahangiri “Report”a açıqlamasında bildirib ki, ilk qrupda 180 nəfər olacaq:\n“Həcc ziyarətinin proqramına gəlincə, zəvvarlar Ciddəyə endikdən sonra ehram bağlanılan yerə, oradan Məkkəyə gedir. Onların ilk əməlləri Ümreyi-təməttödür, Kəbə evi ətrafında təvaf etmək, İbrahim məqamı arxasında 2 rükət təvaf namazı qılmaq, Səfa və Mərvə dağları arasında səy etmək, sonda təqsir etmək, yəni saçdan və dırnaqdan bir qədər kəsməkdir.\nDaha sonra Zülhiccə ayının 9-a kimi (8 iyul) vacibi ayin yoxdur. Zəvvarlar sərbəst şəkildə Kəbəyə gedib, namaz qılıb dua edirlər. Zülhiccə ayının 9-da Ərəfata çıxacaq, Zülhiccənin 9-dan 10-a keçən gecə Müzdəlifəyə gedib orada vüquf edirlər. Zülhiccənin 10-u, Qurban bayramı günü Müzdəlifədən Minay gedirlər, əşyalarını çadırlarda qoyub Böyük Şeytana daş atmağa gedirlər. Şeytanın daşladıqdan sonra qurban kəsirlər. Qurbandan sonra saçlarını kəsdirib Hacı olurlar.\nZülhiccənin 10-u, 11-i də Şeytangaha gedib 3 Şeytanı, kiçik, orta və böyük şeytanın daşlayırlar. Zülhiccənin 11-dən sonra Məkkəyə hotelə gəlirlər, sonra Kəbəyə gedib qalan vacibi ayinləri tamamlayırlar. Məkkədə ayinləri bitirdikdən sonra Mədinə şəhərinə, Peyğəmbər rövsəninin ziyarətinə gedirlər. Mədinədə 3 gün qaldıqdan sonra Vətənə geri dönürlər. Qeyd edim ki, Azərbaycana geri dönüş 19-20 iyulda planlaşdırılıb”.\nQMİ rəsmisi əlavə edib ki, zəvvarların Bakıdan növbəti uçuşları iyunun 30-u, iyulun 1-i və 2-də olacaq.\nAzərbaycanda iyulun 9-10-u Qurban bayramı qeyd olunacaq. Qurban kəsmək əsasən Məkkədə Həcc ziyarətində olan zəvvarlara vacibdir.\n1 tondan artıq çətənə kolu yandırıldı\nSənübər Qocayeva\t 16 İyun 2022 13:00\nZaqatala Rayon Polis Şöbəsinin əməkdaşlarının keçirdikləri “Xaş-xaş-2022” şərti adlı kompleks əməliyyat-axtarış və profilaktik tədbir nəticəsində Dağlı kəndi ərazisində yabanı halda bitmiş narkotik tərkibli bitkilər aşkar edilib.\nDaxili İşlər Nazirliyinin Mətbuat Xidmətinin Şəki regional qrupundan verilən məlumata görə, ümumi çəkisi 1 ton 230 kiloqram olan 2018 ədəd çətənə kolu kökündən çıxarılıb və yandırılaraq məhv edilib.\n“Son zəng”lə bağlı xəbərdarlıq edildi\nSənübər Qocayeva\t 12 İyun 2022 14:00\nBakı Şəhər Baş Polis İdarəsinin Dövlət Yol Polisi (DYP) iyunun 14-də keçiriləcək “Son zəng” günü ilə bağlı məzunlara və valideynlərə müraciət edib.\nİdarənin baş inspektoru, polis mayoru Araz Əsgərli bildirib ki, valideynlərin həmin gün avtomobilləri övlalarına həvalə etmə hallarına rast gəlinir:\n“Yol polisi olaraq bildirmək istəyirik ki, ötən illərdə "Son zəng" günü müxtəlif formalarda xoşagəlməz hadisələrin baş verdiyinin cəmiyyət olaraq şahidi olmuşuq. Çox təəssüf ki, bəzi valideynlər övladlarına avtomobil həvalə edirlər ki, həmin avtomobillərlə də müxtəlif qəzalar, bədbəxt hadisələr baş verə bilər.\nBelə hadisələrin olmaması üçün bir daha valideynlərə xəbərdarlıq edirik ki, idarəetmə hüququ olmayan şəxslərə sükanı həvalə etməsinlər.\nBu, inzibati xətadır. Belə hallarda bəzən ictimai əsayişin pozulması halları da müşahidə olunur. Qəzaların və bədbəxt hadisələrin baş verməməsi üçün bu əməldən çəkinməyi xahiş edirik”.\nAraz Əsgərli qeyd edib ki, “Son zəng” tədbiri ilə əlaqədar bütün təhsil müəssisələrinin ətrafında gücləndirilmiş qaydada polis tərəfindən xidməti fəaliyyət davam etdiriləcək.\nSənübər Qocayeva\t 17 İyun 2022 12:50\n“Azərbaycana meymunçiçəyi ilə bağlı testlər və dərmanlar gətiriləcək”.\nOnun sözlərinə görə, Azərbaycan səhiyyəsi istənilən epidemik və pandemik çağırışlara cavab verməyə hazırdır: “Meymunçiçəyi ilə əlaqədar bütün lazımi qabaqlayıcı tədbirlər görülüb. Ümumdünya Səhiyyə Təşkilatı tərəfindən ölkəmizə bu günlərdə testlər gətiriləcək. Eyni zamanda meymunçiçəyinin müalicəsi üçün lazım olan və qeydiyyatdan keçmiş bütün dərman preparatları çox qısa müddətdə ölkəmizə gətiriləcək”.\nSənübər Qocayeva\t 14 İyun 2022 19:01\nPərvin Kərimzadə seçicilərlə görüşüb\nSənübər Qocayeva\t 11 İyun 2022 17:08\n37 saylı seçki dairəsi üzrə Milli Məclisin deputatı Pərvin Kərimzadə YAP Gəncə şəhər təşkilatının inzibati binasında növbəti dəfə vətəndaş qəbulu keçirib.\nMütəmadi olaraq seçicilərlə görüşən, onların problemlərini dinləyən millət vəkili ayrı-ayrılıqda vətəndaşları qəbul edib, onları narahat edən məsələlərin həlli istiqamətində müvafiq işlərin görüləcəyini bildirib. Təhsil, sosial, hüquqi və tibbi yardımla, özlərinin və ya ailə üzvlərinin işlə təmin edilməsinə köməklik göstərilməsi ilə bağlı müraciətlər dinlənilib.\nSakinlərin qaldırdıqları məsələlərlə bağlı Pərvin Kərimzadə qanunvericiliyə uyğun olaraq aidiyyəti qurumlara müraciət olunacağını bildirib. Bundan əvvəl qurumlara olunmuş müraciətlərin operativ cavablandırıldığı qeyd olunub. Məsələlərin bir hissəsi yerindəcə həll olunub, araşdırılması tələb olunan məsələlərin hərtərəfli öyrənilməsi və qanunvericiliyin tələblərinə uyğun qısa müddətdə həll edilməsi üçün müvafiq addımlar atılıb.\nAraşdırılması tələb olunan müraciətlər millət vəkili tərəfindən nəzarətə götürülüb, aidiyyatı orqanlara sorğular göndərilib.\nSənübər Qocayeva\t 14 İyun 2022 17:38\n1990-cı illərin əvvəlində, Azərbaycanın müstəqillik tarixinin ilk illərində dərin böhranın hökm sürdüyü vaxtda ölkəyə rəhbərlik edənlərin qətiyyətsizliyi, cəsarətsizliyi, yaranmış tarixi şansdan istifadə edə bilməmələri müstəqilliyini yenicə qazanmış Azərbaycanı addım-addım ağır böhranlı vəziyyətə yaxınlaşdırırdı. Bir tərəfdən Ermənistan tərəfindən torpaqlarımızın işğal edilməsi, digər tərəfindən ölkə daxilində siyasi böhran, xaosun hökm sürməsi Azərbaycanı ciddi təhlükələrə doğru sürükləyirdi. Bu təhlükəli vəziyyətdən ölkəmizi yalnız böyük dövlət xadimi, dahi şəxsiyyət Heydər Əliyev xilas edə bilərdi. Və belə bir ağır vəziyyətdə, dövlətin varlığı, xalqın gələcək müqəddəratı sual altında qaldığı belə bir çətin dövrdə – 1993-cü ilin iyununda dahi şəxsiyyət Heydər Əliyev xalqın təkidli tələbi ilə Naxçıvandan Bakıya gəldi və haqlı olaraq tariximizə Milli Qurtuluş Günü kimi daxil olan 1993-cü il iyun ayının 15-də Azərbaycan Parlamentinin sədri seçildi. Ulu Öndər Heydər Əliyev xilaskarlıq missiyasını yerinə yetirərək bütün təhlükələri dəf etdi və müstəqilliyimizin dönməzliyi təmin olundu.\nUlu Öndər Heydər Əliyevin xaos və anarxiyadan, dövlətçiliyin itirilməsi təhlükəsindən xilas edib dinamik islahatlar yoluna çıxardığı Azərbaycan hazırda onun layiqli davamçısı – Azərbaycan Prezidenti cənab İlham Əliyevin rəhbərliyi ilə dünyanın ən sürətlə inkişaf edən ölkələri sırasında addımlayır.\nSənübər Qocayeva\t 07 İyun 2022 21:00\nİdarədən YAZTV-yə daxil olan müraciətdə deyilir:\n"Baş Dövlət Yol Polisi İdarəsi Bakı şəhərində keçiriləcək “2022 Formula-1 Azərbaycan Qran Prisi” ilə əlaqədar paytaxtda nəqliyyat sıxlığının qarşısının alınması, habelə ölkəmizə gələn çoxsaylı qonaqların, rəsmi şəxslərin, idmançı və texniki heyətin, eləcə də yerli azarkeşlərin və əhalinin yollarda rahat və təhlükəsiz hərəkətini təmin etmək məqsədilə iyun ayının 6-dan 13-dək Bakı şəhərinə bitişik kənd və qəsəbələrdən, həmçinin respublikanın digər şəhər və rayonlarından paytaxta gələn vətəndaşlarımızdan ictimai nəqliyyat vasitələrindən istifadəyə üstünlük vermələrini tövsiyə edir.


Azərbaycanın 1 milyard dollar ödədiyi gizli bazar...- FOTO » GundemXeber İnformasiya Portalı\nGundemxeber.az » İqtisadiyyat » Azərbaycanın 1 milyard dollar ödədiyi gizli bazar...- FOTO\nAzərbaycanın 1 milyard dollar ödədiyi gizli bazar...- FOTO\nTarix: 26-05-2017, 18:51 Bölmə :İqtisadiyyat Baxış: 194\nAzərbaycan iqtisadiyyatını idxaldan asılı vəziyyətə salan sahələr arasında ərzaq məhsulları ilə yanaşı geyim sektorunun da rolu böyükdür.\nDövlət Gömrük Komitəsinin 2017-ci ilin 1-ci rübünün statistik göstəriciləri üzrə təxmini hesablamalar apardıqda ilk üç ayda Azərbaycana 125 milyon dollarlıq ölkədə istehsalı mümkün olan geyim vasitələrinin gətirildiyini görmək olar. Həmin müddət ərzində Azərbaycana 298 milyon dollarlıq ərzaq və 30 milyon dollarlıq tütün idxal edilib.\nTütün ölkədən ən çox valyuta çıxaran idxal mallarından sayılır və bu məsələ hətta ölkə prezidenti İlham Əliyevin çıxışında da vurğulanıb. Ölkə başçısı ölkədə becərilməsi mümkün olan bu məhsulun idxalını minimuma endirməyə çağırıb. Amma 2017-ci ilin birinci rübünün gömrük statistikasına baxdıqda ölkəyə gətirilən bəzi geyim növlərinin idxal dəyərinin tütünü çox üstlədiyini görmək olur. Məsələn, 1-ci rübdə ölkəyə təxminən 43 milyon dollarlıq toxuculuq məhsulu olan geyim idxal edilib. Başqa növ paltarların idxalı 31 milyon dollar, ayaqqabıların idxalı isə təxminən 20 milyon dollar təşkil edib.\nTütünlə olduğu kimi, bu malların da istehsalının böyük hissəsini ölkədə təşkil etmək mümkündür. Özü də, keyfiyyətcə cüzi fərqlənən yerli mallar 3 dəfəyə qədər ucuz başa gəlir. Məsələn, İstiPress-in çəkiliş qrupu Bakı ətrafında bu günlərdə baş çəkdiyi bir geyim fabrikinə məxsus mağazada yerli məhsulların 2-3 dəfə ucuz başa gəldiyini müəyyən edib. Əgər Türkiyədən gətirilən orta keyfiyyətli ayaqqabı 70 manata satılırsa, dəridən tikilmiş ən keyfiyyətli yerli ayaqqabı 25-30 manata təklif edilir.\nKostyumlarda isə qiymət fərqi daha yüksəkdir. Məsələn, bu mağazada 15 manata bir dəst astarsız yay kostyumu almaq mümkündür. Parçasından asılı olaraq astarlı kostumların qiyməti isə 30-50 manat arasında dəyişir. Bu, Sədərək və Binə yarmarkalarında satılan Türkiyə istehsalı kostyumlardan ən azı iki dəfə ucuzdur.\nAdının mətbuat üçün açıqlanmasını istəməyən iş adamı aşağı qiymətlərə ucuz parçadan istifadə nəticəsində nail olduğunu bildirir:\n“Əgər yun parçadan istifadə etsək, təbii ki, kostyum baha başa gələcək. Dünya bazarında yun parçanın metri 60 dollardır. Bir kostyuma orta hesabla 3 metr parça gedir. Əgər kostyumu yun parçadan tiksək, təkcə parçaya 180 dollar xərcləməli olarıq ki, belə məhsulu satmaq qeyri mümkündür”.\nİş adamı keyfiyyətli məhsul istehsalı üçün ölkədə keyfiyyətli ucuz parça istehsalının təşkilini vaxib sayır: “Sovet vaxtı Bakıda yun parça istehsla edən müəssisə vardı. Vaxtında bu sektora qayğı olmadığına görə, o müəssisələr bağlandı”.\nİstiPress-in müsahibinin sözlərinə görə, əvvəllər vəziyyət daha ağır imiş və sahəni mərhum prezident Heydər Əliyev bir əmrlə xilas edib: “Mən bu sahədə 30 ilə yaxındır ki, çalışıram. Əvvəllər heç hərəkət etmək olmurdu, yoldan keçən hər bir məmur içəri girib haqq istəyirdi. Post-patrul xidməti oğurluq mal şübhəsi bəhanəsi ilə avtomobillərimizi günlərlə saxlayırdı. Amma 2000-ci ildə mərhum Heydər Əliyev bir əmrlə qanunsuz yoxlamaları dayandırdı”.\nOnun sözlərinə görə, indi iş mühiti dəfələrlə mülayim olsa da, rəqabət qabiliyyətli keyfiyyəti mal istehsalı üçün xüsusi dövlət qayğısı lazımdır: “Özbəkistandan örnək götürmək lazımdır. On il qabaq özbəklərin heç nəyi yoxdur. Xüsusi dövlət proqramı əsasında indi Çin və Türkiyədən sonra üçüncü toxuculuq ölkəsinə çevrildilər, dünyanın çox ölkələrinə məhsul ixrac edirlər”.\nƏslində, Azərbaycan təkcə daxili bazarını öz istehsalı hesabına keyfiyyətli malla təmin etməklə ümumi daxili məhsulu (ÜDM) və məşğulluğu qat-qat artıra bilər. Rusiya alimlərinin araşdırmasına görə, bir insan orta hesabla il ərzində 1,2 ədəd palto-plaş tipli geyim, yəni palto, plaş, gödəkçə, həmçinin 9,24 ədəd kostyum-don tipli geyim, yəni şalvar, köynək, pencək, don, ətək və s. satın almalıdır.\nPalto tipli geyimlərin qiymətini orta hesabla 50 manatdan, kostyum tipli tək geymin qiymətini isə orta hesabla 15 manatdan götürsək, bu, bir nəfərin ildə orta hesabla 200 manatlıq kostyum və palto tipli geyim aldığını ortaya çıxarır. Ümumi respublika səviyyəsində bu, 2 milyard manat, yaxud 1,2 milyard dollar edər.\nBazar araşdırması göstərir ki, bu məhsulların böyük hissəsi xaricdən - Çindən, Pakistandan və Türkiyədən gətirilir, az bir qismi isə ölkə daxilində xarici parçadan tikilir. Gömrük statistikasının nə göstərməsinə baxmayaraq, hər il təkcə kostyum, şalvar, palto, don və köynək üçün ölkədən rəsmi və qeyri-rəsmi yollarla 1 milyard dollardan çox vəsait çıxarıldığı göz qabağındadır.\nHalbuki, həmin malların ölkə daxilində qədərindən artıq olan öz xammalımız hesabına təşkili həmin vəsaiti ölkə daxilində saxlamaqla yanaşı, sektorda 50 minə yaxın yeni iş yeri deməkdir. Bunun kənd təsərrüfatına, ticarətə və nəqliyyata manipulyativ təsiri nəzərə alınarsa, açılacaq yeni iş yerləri 100 mini keçə bilər. Neft gəlirlərinin, yəni ölkənin dollar imkanlarının azaldığı bir zamanda hökumətin bu məsələni diqqətdə saxlamasının vaxtı çatıb.\n"Sultan" Ərdoğanın dəbdəbəli sarayı: 1100 otaq və ...\nNeftdənkənar ixracat 30 milyon dollar azalıb ...\nAzərbaycana idxal edilən bəzi məhsullara gömrük ...\nAzərbaycan əhalisi ərzaq yox, tullantı yeyir ...\n10 milyon dollarlıq iddia- Fotosessiya ...\nPrezidentin 1,5 milyon dollarlıq yeni maşını - ...


Seçiciləri Əsabil Qasımovu "gündüz çıraqla axtarır" VİDEO » BolgeXeber.Com -Bölgələrdən xəbəriniz olsun!\nBolgeXeber.Com » Gündəm » Seçiciləri Əsabil Qasımovu "gündüz çıraqla axtarır" VİDEO\nSeçiciləri Əsabil Qasımovu "gündüz çıraqla axtarır" VİDEO\nOxunub: 3 242 “Millət vəkilləri verdiyi vədlərə əməl edirmi?”adlı layihəmiz öz axarıyla davam edir\nBu dəfə isə layihəmizin çəkilişləri üçün İmişli rayonuna yollandıq.İmişli rayon 79 saylı İmişli seçki dairəsindən ikinci dəfə deputat seçilən Əsabil Qasımovun verdiyi vədlərə əməl edib,etmədiyini öyrənmək üçün rayon sakinləri ilə görüşüb,onlardan deputata olan münasibətlərini öyrəndik.Ancaq maraqlı məqam orasındadır ki,sakinlər bu deputatı heç tanımırlar ,adını eşidərkən belə sanki ilk dəfədir eşitmiş kimi oldular.\nBildirək ki,Əsabil Qasimov daim mətbuatda öz biznesi və rüşvətxorluğu ilə gündəmdə qalmağı bacarır.Ölkədə böyük rezonansa səbəb olan, hələ də davam edən “oliqarxgeyt” qalmaqalında onu adı tez-tez hallanmaqdadır. Bildirilir ki,Əsabil Qasımov öz deputat statusundan və hakim partiyanın nüfuzundan istifadə edərək qanunsuz işlərlə məşğul olur.\nQeyd edək ki,79 saylı İmişli seçki dairəsindən iki dəfə ardıcıl olaraq deputat olan\nƏsabil Qasimovun adı lal deputatların sırasındadır.\nƏsabil Qasımov 2010-cu ildə millət vəkili seçilənə qədər “Karat” MMC şirkətinin


Müsavat: “Benzinin bahalaşması əhalinin vəziyyətini daha da ağırlaşdıracaq”\nBu gün Müsavat Partiyası Divanının növbəti iclası keçirilib. Yığıncağın əvvəlində veteran müsavatçı Vaqif Behbudovun xatirəsi yad edilib, – partiyanın mətbuat xidmətindən “Basta”ya daxil olan məlumatda bildirilir.\nİclasda Mərkəzi İcra Aparatının rəhbəri Gülağa Aslanlı görülən işlər və qərarların icrası barədə məlumat verib. Müsavat Partiyasının Azərbaycanda fəaliyyətini bərpa etməsinin 25 illiyi ilə bağlı partiyanın qərargahında keçirilmiş bayram tədbiri təqdir olunub.\nGündəliyin ictimai-siyasi vəziyyətə dair bölümündə Suraxanı rayon təşkilatının üzvü Vüqar Qurbanovun taksidə digər sərnişinlərlə birlikdə gedərkən hökumət haqqında danışdığı tənqidi fikirlərə görə polis tərəfindən saxlanılması qınanılıb. Ehtimal olunur ki, onun dedikləri haqqında polisə məlumatı, həmin taksidə olmuş “Polisə Dəstək” İctimai Birliyinin üzvləri verib.\nDaha sonra Aİ-95 və Aİ-98 markalı benzinin qiymətinin qaldırılması haqqında müzakirələr aparılıb. Qeyd edilib ki, bu artımın heç bir iqtisadi əsası yoxdur və əhalinin sosial-iqtisadi vəziyyətinin daha da ağırlaşdırılmasına səbəb olacaq.\nƏldə olan məlumatlar əsasında AB ilə Azərbaycan arasında imzalanması nəzərdə tutulan sazişlə bağlı fikir mübadiləsi aparılıb.\nDivan iclasında ölkədə və dünyada baş verən digər ictimai-siyasi proseslərə münasibət bildirilib.\n← Amerikanın səs-küylü qatillərindən biri 83 yaşında həbsxanada ölüb\n“Çelsi” Bakı Oimpiya Stadionundan imtina etdi – Kontedən gözlənilməz addım →


Makron: Ukrayna Rusiyayla danışıq aparmalı olacaq |\nAna Səhifə/Xəbərlər/Dünya/Makron: Ukrayna Rusiyayla danışıq aparmalı olacaq\nMakron: Ukrayna Rusiyayla danışıq aparmalı olacaq\n“Ayıq başla deməliyik: biz Rusiya ilə müharibə aparmırıq”\nFransa Prezidenti Emmanuel Makron Rusiyanın Ukraynadakı müharibəsini dayandırmaq üçün “hər şeyi etməyi” vəd edir. Makronun daha öncə Moskvayla bağlı mövqeyi Kiyevi, Avropa müttəfiqlərini narahat etmişdi.\nMakron iyunun 14-də axşam NATO-nun cənub qanadına və Moldovaya üçgünlük səfəri çərçivəsində Rumıniyaya gedib. Onun son zamanlar Ukraynanı daha az dəstəkləyən kimi görünməsi Kiyevin, şərqi Avropa müttəfiqlərinin tənqidinə səbəb olmuşdu.\nKiyevə səfər gözlənir\n“Rusiyanın hərbi qüvvələrinin dayandırılması, ukraynalılara və ordusuna kömək, danışıqların davam etməsi üçün hər şeyi edəcəyik”, – Makron Rumıniyanın Konstanta Qara dəniz limanı yaxınlığındakı Kogalnikeanuda NATO hərbi bazasında deyib.\nMakron iyunun 15-də axşam Moldovanın paytaxtı Kişinauya gedərək ölkənin qərbpərəst prezidenti Maya Sandu ilə məsləhətləşmələr aparacaq. Təsdiqlənməmiş media məlumatlarına görə, o daha sonra iyunun 16-da Kiyevə yollanacaq. Həmin səfərdə Almaniya Kansleri Olaf Şolts, İtaliyanın Baş naziri Mario Draqi, Rumıniya Prezidenti Klaus Yohannisin də olacağı deyilir.\n“Ukraynanı dəstəkləməliyik”, – Makron iyunun 15-də Yohannislə birgə mətbuat konfransında deyib.\n“Fransa ilk gündən Rusiyanın təcavüzkar olduğunu aydın şəkildə deyib”, – Makron bildirib. O əvvəl dəfələrlə deyib ki, münaqişənin sona çatmasını hədəfləyən diplomatik səylərdə Rusiyanı alçaltmaq olmaz.\n“Rusiya ilə müharibə aparmırıq”\n“Ancaq ayıq başla deməliyik: biz Rusiya ilə müharibə aparmırıq”, – işğal başlayandan Kremllə kommunikasiya kanallarını açıq saxlayan Makron deyib.\n“Ukrayna prezidenti və onun rəsmiləri Rusiya ilə danışıq aparmalı olacaqlar”, – o vurğulayıb.\nFransa NATO-nun Rumıniyadakı 800 hərbçidən ibarət döyüş qrupuna liderlik edir, onlardan 500-ü fransalı əsgərlərdir, bu ölkədə yer-hava tipli raket sistemi də yerləşdirib.\nBu günlərdə Avropa Komissiyası Ukraynanın Aİ-yə namizəd statusuyla bağlı tövsiyəsini açıqlamalıdır.\nAİ-nin bir neçə üzvü, o cümlədən Fransa Ukraynanın 27 üzvdən ibarət bloka namizədliyinə skeptik yanaşır.


Ölkədə milyondan çox adam müqaviləsiz işləyir\nƏmək müqaviləsi olmadan işləməyin axırı - [Cavablar]\n«Qeyri-rəsmi məşğulluğun aradan qaldırılmaması ciddi sosial məsələ olaraq qarır».\nAPA-nın xəbərinə görə, bunu noyabrın 30-u baş nazirin müavini, Əmək Münasibətlərinin Tənzimlənməsi və Koordinasiyası Komissiyasının sədri Əli Əhmədov deyib.\nBaş nazirin müavini vurğulayıb ki, hazırda ölkədə 4.9 milyon əməkqabiliyyətli insan var. Bunun 4.7 milyon nəfəri məşğuldur. Onların 1.5 milyon nəfəri muzdla işləyir, 1.7 milyon nəfəri kənd təsərrüfatında çalışır:\n«Bunlardan 1.5 milyon nəfər əmək müqaviləsi bağlayan, rəsmi fəaliyyət göstərən insanlardır. Yerdə qalanlar qeyri-rəsmi formada əmək fəaliyyəti ilə məşğul olanlardır».\nƏ.Əhmədov qeyri-rəsmi məşğuliyyəti kölgə iqtisadiyyatından ötrü münbit şərait adlandırıb və hökumətin bunu aradan qaldırmaqda maraqlı olduğunu bildirib:\n«Qeyri-rəsmi məşğul insanlar vergidən yayınırlar, sosial ödənişlərin həyata keçirilməsində də ciddi problemlər yaranır. Bu, insanların sosial və əmək hüquqlarının qorunmasına da problem yaradır».\nÖlkədə reallıqda nə qədər işsizin olduğu dəqiq bildirilmir. Ekspertlər deyirlər ki, kənd təsərrüfatında çalışanların işsiz kimi götürülməsi düzgün deyil. Onların deməsinə görə, işləməyənlərin yalnız kiçik bir hissəsi işsiz kimi qeydiyyata düşə bilib. Bu il yanvarın 1-ə olan məlumata görə, yalnız 33 min şəxs ölkədə işsiz kimi müavinət alır.


NATO Baltik ölkələrinə qüvvələr göndərəcək\n2021, 04 Dekabr, şənbə, Bakı vaxtı 02:08\n“NATO bu həftə Polşa və Baltik ölkələrinə 4 çoxmillətli tağım göndərmək barədə qərar qəbul edəcək”.\nBunu iyunun 13-də NATO-nun baş katibi Jens Stoltenberq bəyan edib.\nO, bildirib ki, məqsəd bu ölkələrin müdafiəsini gücləndirmək və nATO-nun onları müdafiə etməyə hazır olduğunu göstərməkdir.\nStoltenberq qeyd edib ki,bu paln iyunun 14-də NATO ölkələri müdafiə nazirlərinin Brüsseldə başlanan sammitində qəbul edilməlidir.\nRusiya NATO-nun Şərqə doğru genişlənməsinə qarşı çıxır və bunu özünə təhlükə sayır.\nNATO isə bunun Rusiyaya qarşı olmadığını deyir.